Izvor: Vesti-online.com, 06.Apr.2019, 00:20\nNemušto objašnjenje koje je pristiglo iz Kfora da je gest albanskih oficira koji su prodefilovali ulicama Severne Mitrovice, ruku pod ruku sa pripadnicima Kfora, bio samo "kolegijalne prirode", uneo je dodatni nemir među Srbe na KiM.\nU situaciji kada se na Ibarskom mostu pojave grafiti >> Pročitaj celu vest na sajtu Vesti-online.com << u kojima se veliča "Velika Albanija" i OVK, a Nemačka i Britanija svojim građanima faktički zabranjuju da idu na sever Kosova, potez albanskih oficira teško da je slučajan.\n- Uveren sam da oni ovom blokadom pregovora imaju savim drugi plan i da idu na vojno rešenje situacije na Kosovu i Metohiji. Šetnja oficira NATO-a, među kojima su bili i pripadnici albanske vojske, meni liči na ono što se u vojnoj terminologiji zove komandantsko izviđanje. To je važna stvar ako se može uraditi pre neke vojne intervencije - da oni koji će komandovati u borbi, da izvide pravce i sve što ih čeka uživo na terenu - mišljenja je Karan.\n- To ne mora biti sutra jer u tim vojnim relacijama mesec ili dva ne znače ništa. Ako dođe do takve intervencije koja se sada nekako najavljuje ispod žita, ona će ipak doći iznenada. Sve ovo liči i na jedan vid vaganja većeg interesa - da li je bolje samo zaplašiti stanovništvo da bi se ono u nekoj presudnoj fazi pokrenulo, da ne kažem nateralo u bežaniju, ili će morati i vojno da deluju da ostvare taj cilj - veruje Karan.\nPo njegovim rečima, vrlo je bitna činjenica da je u svemu ovome ozbiljno prisutan i hrvatski faktor, pa naglašava da se čak i neke vojne akcije koje su nedavno održane u Makedoniji zovu slično kao one koje su proterale srpski narod iz Hrvatske, na primer "Blesak zapadnog Balkana", umesto vojne operacije hrvatske vojske "Blesak".\nI komandant američkih vazduhoplovnih snaga u Evropi Tod Danijel Volters nedavno je pred Senatom SAD poručio da su američki vojnici potrebni na Kosovu, uz objašnjenje da su vojnici potrebni kako bi odgovorili na "spoljne maligne pretnje".


Konferencija predsjednika parlamenata EU u Beču: Podrška zemljama Zapadnog Balkana u EU integracijama – In reformator\nApril 5, 2019 April 5, 2019 Urednik 2089 Views austrija, beč, borjana krišto, eu\n– Planirano je da se učesnicima konferencije, između ostalih, obrate predsjednik Evropskog parlamenta Antonio Tajani i predsjednik Nacionalnog vijeća Austrije Wolfgang Sobotka\nSARAJEVO (AA) – Konferencija predsjednika parlamenata Evropske unije održat će se 8. i 9. aprila u Beču, javlja Anadolu Agency (AA).\nNa konferenciji, koja se održava u okviru parlamentarne dimenzije austrijskog predsjedavanja Vijećem EU, bit će razgovarano o procesu proširenja EU i daljoj podršci EU zemljama Zapadnog Balkana u procesu evropskih integracija.\nJedna od sesija konferencije bit će posvećena predstojećim izborima za evropski parlament i razvoju dalje saradnje između državnih parlamenata i evropskih institucija.\nPlanirano je da se učesnicima konferencije, između ostalih, obrate predsjednik Evropskog parlamenta Antonio Tajani i predsjednik Nacionalnog vijeća Austrije Wolfgang Sobotka.\nU ime Bosne i Hercegovine na konferenciji će učestvovati predsjedavajuća Predstavničkog doma PSBiH Borjana Krišto.\n← U Banja Luci zatečeno pet migranata\nAkademik Kemal Hanjalić: Šesti april je dio kolektivne memorije koji se ne smije izbrisati →


NENAD MILIJAŠ: "Mnogo bih voleo da zaokružimo sezonu osvajanjem "duple krune" koja se dugo čeka"! | Happy BSC portal\nTUGA! Ivan Gavrilović u SUZAMA! Ovo je za njega PREVIŠE!(VIDEO)\nNENAD MILIJAŠ: "Mnogo bih voleo da zaokružimo sezonu osvajanjem "duple krune" koja se dugo čeka"!\nNajiskusniji fudbaler Crvene zvezde Nenad Milijaš izjavio je da veruje da je ove sezone došlo vreme za osvajanje "duple krune" nakon 13 godina čekanja.\n"Mnogo bih voleo da osvojimo "duplu krunu" koja se baš dugo čeka. Sigurno neće biti lako, nije ni prvenstvo gotovo kao što neki pričaju i pored prednosti, a neće biti lako ni u Kupu. Meni bi baš značilo da osvojimo "duplu krunu", to bi bilo lepo zbog navijača i kluba, da zaokružimo sezonu", rekao je Milijaš za klupski sajt.\nOn je dodao da odlazak Nenada Krstičića, Miloša Degeneka i Nemanje Milića ne pravi problem jer su došli Miloš Vulić, Nemanja Milunović i Erik Jirka.\n"Otišli su nam neki bitni igrači, ali su došli neki novi momci spremni da se bore. Velikih promena nije bilo, sačuvan je kostur tima. Bitno je samo da novajlije što pre shvate zahteve šefa stručnog štaba Vladana Milojevića i onda će sve biti lakše", navodi Milijaš, koji je član generacije crveno-belih koja je osvojila poslednju "duplu krunu" 2006. godine.\nKapiten crveno-belih naglašava da je ga raduje podatak da na pripremama u Pafosu ima ukupno 12 igrača koji su ponikli na "Marakani".\n"Poslednjih godina se dosta popravila situacija na tom planu i momci iz omladinske škole dobijaju šansu, ta deca najbolje znaju šta je Crvena zvezda. Nauče u mlađim kategorijama šta znači Zvezda i njima je mnogo lakše da se prilagode zahtevima kluba nego igračima koji dođu sa strane. Imaju priliku da rade, imaju trenera koji im daje šansu, treba samo da se trude i da budu svesni u kakvom su klubu".\nMilijaš je pohvalio atmosferu u ekipi uz reči da je upravo ona ključ dobrih rezultata.


sreda, 23 oktobar 2019 11:41\nGradonačelnik Podgorice dr Ivan Vuković nakon potpisivanja ugovora o finansiranju NVO projekata izrazio je zadovoljstvo zbog realizacije još jednog projekta podrške nevladinim organizacijama. To, kako je kazao, postaje tradicija kada je Glavni grad u pitanju jer je i ove godine opredijeljeno 50 hiljada eura za podršku projektima iz različitih oblasti naših nevladinih organizacija, 40 hiljada u okviru projekta koji danas realizujemo i 10 hiljada eura u okviru projekta RELOAD koji realizujemo u okviru projekta sa UNDP-jem i Delegacijom Evropske Unije.\n„Na ovaj način 8 nevladinih organizacija je dobilo podršku Glavnog grada i jako nam je drago što je najveći broj tih projekata koncipiran tako da bi njihova realizacija trebala da u suštini pomogne unapređenju društvenog statusa ugroženih društenih grupa, bilo da se radi sa osobama sa invaliditetom ili đeci koja se nalaze u teškom materijalnom statusu tako da smo vrlo ponosni što smo dio ove priče, kazao je nakon potpisivanja ugovora za finansiranje gradonačelnik dr Ivan Vuković.\nTom prilikom je dodao kako uprava Glavnog grada računa na podršku nevladinog sektora kao što i oni mogu mogu računati na saradnju sa lokalnom samoupravom u narednom periodu.\n„Ne samo u okviru ovih projekata nego bilo koja inicijativa Glavnog grada koja ostavlja prostor za angažovanje civilnog društva, biće prilike đe vidimo potencijal saradnje i njihov aktivni angažman na planu realizacije tih projekata“, zaključio je Vuković i dobitnicima poželio sreću prilikom realizacije projekata.\nIzvršna direktorica Udruženja mladih sa hendikepom Marina Vujačić se zahvalila Glavnom gradu što je prepoznao projekat „Samostalnost i izbor“ kao jedan od osam koje će podržati kroz ovaj konkurs i naglasila da je raduje činjenica da su svi projekti usmjereni na osobe invaliditetom, uključujući mlade i djecu, ali i druge ugrožene kategorije kao što su djeca iz materijalno ugroženih porodica.\n„Naš projekat se odnosi na promocju filozofije samostalnog života, odnosno samostalnog donošenja odluka, za mlade sa invaliditetom kroz niz aktivnosti: samostalnu školu života gdje ćemo kroz različite vrste radionica i individualnog i timskog rada osnaživati mlade sa invaliditetom za samostalan život i samostalno donošenje odluka koje podrazumijevaju izbor i kontrolu nad sopstvenim odlukama” istakla je Vujačić dodajući da projekat traje četiri mjeseca i da je raduje što na ovaj način NVO Udruženje mladih sa hendikepom nastavlja saradnju sa Glavnim gradom.\nČedo Lazić, predsjednik Organizacije slijepih za Podgoricu, Danilovgrad, Kolašin i Tuzi istakao je da ova Organizacija postoji već 71 godinu i najveća je organizacija koja okuplja slijepe i slabovide osobe, a broji preko 280 članova i članica. “Sa zadovoljstvom ističem da imamo intenzivnu saradnju sa Glavnim gradom. Sa još nekoliko NVO, a uz pomoć Grada, implementiramo projekat Mobilni timovi za podršku i pomoć osobama sa invaliditetom, kroz koji 21 osoba iz naše Organizacije dobija podršku. Ranije smo inicirali pitanje taktilnih staza za lakše funkcionisanje pri samostalnom kretanju osoba bez vida i za tu namjenu su opredijeljena značajna sredstva u budžetu Glavnog grada za sljedeću godinu, kako kako bi sve značajnije tačke u gradu bile obilježene stazama vodiljama i taktilnim tačkama. Takođe, razgovarano je o tome da se razmotri mogućnost zvučne najave gradskih stanica u gradskom prevozu”, istakao je Lazić, navodeći da Udruženje sa Glavnim gradom realizuje i čitav niz drugih projekata, na obostrano zadovoljstvo.\nDa podsjetimo, iz Budžeta Glavnog grada na godišnjem nivou opredjeljuje se određeni iznos sredstava za finansiranje projekata NVO, čiju raspodjelu vrši Komisija za raspodjelu sredstava za projekte nevladinih organizacija Glavnog grada. Sredstva za ovu godinu dodijeljena su sljedećim nevladinim organizacijama: NVO“ Udruženje roditelja djece sa teškoćama u razvoju-Podgorica“- sa projektom „Stručni rad –najbolji način za unaprjeđenje stanja djece i mladih sa smetnjama u razviju“; NVO „Radio klub-Podgorica“- sa projektom „Podizanje nivoa tehničke kulture mladih eksperimentalna robotičko-elektronička radionica za talentovanu djecu i omlaidnu“; NVO “Udruženje mladih sa hendikepom Crne Gore“-sa projektom „Samostalnost je izbor“; NVO “ Roditelji“, sa projektom „ Razvojno-edukativna učionica; NVO „Udruženje psihologa Crne Gore“, sa projektom „Da svako dijete ima šansu“; NVO „Udruženje roditelja djece i omladine sa smetnjama u razvoju-Staze“, sa projektom“ Radno-okupacione terapije za djecu sa smetnjama u razvoju“; NVO „Organizacija slijepih za Podgoricu, Danilovgrad i Kolašin“, sa projektom „Put ka integraciji lica sa oštetećenjem vida u lokalnu zajednicu“, NVO „Specijalna olimpijada“, sa projektom „Mladi sportisti“.\nIzvor: sajt Glavnog grada\nPročitano 692 put(a)


Prlainović: Uvek nalazimo nove motive - Sportklub\nPrlainović: Uvek nalazimo nove motive\nVesti vaterpolo Autor:Nikola Novaković29. jul. 201814:29 > 14:31\nSrpski vaterpolisti još jednom su zadivili svet osvojivši četvrtu uzastopnu zlatnu medalju na Evropskom prvenstvu, a u nedelju su se vratili u Beograd, gde su govorili za medije nakon još jednog sjajnog uspeha.\nJedan od najzaslužniji za novu pobedu srpskog tima bio je i 31-godišnji Andrija Prlainović, koji je istakao sposobnost srpskog nacionalnog tima da uvek nalazi nove motive kako bi nastavili dominaciju u svetskom vaterpolu.\n„Uvek je veliko zadovoljsvo vratiti se u svoju zemlju sa zlatnom medaljom oko vrata. Velika je čast predstavljati svoju zemlju i biti deo ove divne ekipe sa kojom sam već oko deset godina, a sa nekim igračima čak i 15 godina“, započeo je Prlainović.\n„Svako zlato izgleda drugačije, pa i ovo u Barseloni. Čovek se zapita ponekad šta je motiv, ali u tome i jeste draž svih ovih medalja – ponovno nalaženje motiva. Ipak, najveći od svih je vratiti se u Srbiju sa medaljom oko vrata. Ja sam veoma ponosan i želeo bih da se zahvalim svima koji su učestvovali u uspehu i pomogli nam na bilo koji način“, rekao je legendarni srpski vaterpolista.\nBARCELONA 2018 – Paying tribute to #SERBIA #EUOPEAN #CHAMPION #WATERPOLO #WP2018BCN @WaterpoloSerbia pic.twitter.com/sd5UrADKG1\n— LEN EuropeanAquatics (@LENaquatics) July 29, 2018\nAndrija Prlainovićvaterpolo reprezentacija Srbije\npre 41 min 46


U KBC "Bežanijska kosa" otvorena najsavremenija angio sala - Studio B\nU KBC „Bežanijska kosa“ otvorena najsavremenija angio sala\nU KBC „Bežanijska kosa“ otvorena najsavremenija angio sala Tanjug\nDruštvoDrustvo Pocetna 13. 06. 2018. 11:40:33\nU Kliničko bolničkom centru „Bežanijska kosa“ danas je u rad puštena nova angio-sala za interventnu kardiologiju, u koju je Ministarstvo zdravlja uložilo 73 miliona dinara.\nMinistar zdravlja Zlatibor Lončar, koji je novu salu obišao sa državnim sekretarom Ministarstva zdravlja Vladimirom Ðukićem i osobljem bolnice, izjavio je da je reč o najsavremenijoj angio-sali ne samo u Srbiji, već i u Evropi.\n„Svi pacijenti koji dožive infarkt, biće primljeni u novu angio-salu svakog dana od 7 do 19 časova, ali i svaku drugu noć kada nije dežurna Zemunska bolnica“, istakao je Lončar.\nLončar je podsetio da KBC „Bežanijska kosa“ ima već jednu angio salu, ali koja je često bila zazeta, te da će od sada pacijenti koji dožive infarkt biti odmah zbrinuti u novu salu, bez čekanja.\n„Ovde je urađen i novi lift, što znači da pacijent, kojem je dijagnostikovan infarkt, direktno iz kola hitne pomoći dolazi u angio-salu“, ukazao je ministar i dodao da je brzina intervencije jako bitna, jer ako se „dođe na vreme i ako se pacijent odmah stentuje, oporavak traje dosta kraće u odnosu na pacijente kod kojih intervencija nije izvršena na vreme“.\nJoš jedan u nizu nekadašnjih problema koji će rešiti nova angio sala, jeste da u KBC „Bežanijska kosa“ više neće biti liste čekanja za pacijente sa kardiovaskularnim oboljenjima, poručio je ministar i dodao da će Ministarstvo preko RFZO preusmeravati i druge pacijente da dolaze u KBC.\nMinistar je ukazao da su na radu u novoj angio-sali zaposleni mladi lekari, koji su dobili specijalizaciju, ali i koji su obučeni za rad na najnovijoj opremi.\nPrema Lončarovim rečima, angio-salu finansiralo je Ministarstvo zdravlja sa 73 miliona dinara, a dodatnih 10 miliona dinara je uloženo za sređivanje prostorija, čiji su zidovi obloženi olovom.\n„To nije jeftino, ali kada pogledate koliko će nova angio-sala spasiti ljudskih života, ne možemo reći da je skupo, jer je najskuplje ljudsko zdravlje“, podvukao je ministar.\nMarija Zdravković, direktorka KBC „Bežanijska kosa“, zahvalila je ministru i Ministarstvo zdravlja što su toj bolnici omogućili da ima svetske uslove za lečenje pacijenata.\n„Na taj način, i mi ćemo moći na najmoderniji način da pružimo zdravstvenu negu i lečenje pacijentima sa akutnim infarktom miokarda, ali i pacijentima kojima je neophodna ugradnja najsavremenijih aparata radi poboljšanja srčane funkcije“, zaključila je Zdravković.


Neophodna veća podrška institucija i poslodavaca za poboljšanje statusa roditelja u Srbiji\nKonferencija „Roditelj u centru pažnje“ o podsticajnom roditeljstvu\nBeograd, 6. novembar 2020 - Roditeljima je potrebna veća podrška institucija i poslodavaca u važnoj životnoj ulozi koju imaju roditelji, zaključili su danas stručnjaci na konferenciji o podsticajnom roditeljstvu "Roditelj u centru pažnje" u organizaciji UNICEF-a. Igra kao važan faktor za prevazilaženje stresa čitave porodice, posebno u vreme pandemije virusa korona, rodno izbalansirano roditeljstvo, neophodnost veće podrške roditelja od strane privatnog sektora neke su od tema o kojima se vodila diskusija.\n„Roditelji svakodnevno utiču na iskustva svoje dece i stvaraju mogućnosti za njihovo zdravlje, učenje, zaštitu, rast i razvoj. Prvenstveno brinemo o zdravlju svoje dece, trudimo se da im pružimo pravilnu ishranu i stvorimo sigurno i zaštitno okruženje. Ipak, najvažniji faktori za razvoj dečjeg mozga su ljubav, briga, naklonost, slušanje i reagovanje na dete - responzivno staranje“, izjavila je Deyana Kostadinova, direktorka UNICEF-a u Srbiji, i dodala:\n„Prema rezulatatima najnovijeg istraživanja MICS, koje su sproveli Republički zavod za statistiku i UNICEF-a većina staratelja (90%) ne odobrava fizičko kažnjavanje. Ipak, svako treće dete uzrasta 3-4 godina izloženo je fizičkom kažnjavanju kod kuće koje može ostaviti posledice za ceo život. Još uvek je samo 41% očeva aktivno uključeno u učenje i igranje sa svojom malom decom. Dok je svim roditeljima potrebna određena podrška, nekima je ona potrebnija.“\nOtvarajući današnju konferenciju, ministar zdravlja dr Zlatibor Lončar je rekao da je roditeljstvo često uloga koja se podrazumeva, „a kada se nešto podrazumeva, onda se manje o tome manje vodi računa“.\n„Voleo bih da shvatimo koliki je značaj roditeljstva. To se odnosi i na zdravstveni sistem koji od samog rođenja usmeren na roditelje i decu i treba da pomogne i pruži punu podršku roditeljima da ostvare njihove roditeljske uloge. Nadam se da ćemo u ovim teškim vremenima, i uprkos koroni, sve naše snage usmeriti na to da ih podržimo. Ovo je i trenutak i prilika da roditelje stavimo u centar naše pažnje i od ove konferencije očekujem da čujemo kako to zajedno možemo da uradimo,“ poručio je ministar Lončar.\nU ime LEGO fondacije koja ima višegodišnju saradnju sa UNICEF-om, skupu se obratila Sara Buči, direktorka globalnih programa i potpredsednica Fondacije.\n„Sve više dokaza o roditeljskim programima podrške pokazuje da kvalitetnije interakcije kroz igru roditelja i staratelja sa decom u ranom detinjstvu imaju za ishod bolje učenje i zdravlje tokom celog života. Kada roditelji imaju kvalitetnu interakciju sa decom, koja omogućava njihovo aktivno učestvovanje, kada pomažu svojoj deci i da imaju česte prilike za interakciju sa drugima i kada unose radost u odnos sa svojom decom, pomažu im da u potpunosti razviju svoje potencijale. Učenje kroz igru je polazišna tačka sa koje je LEGO Fondacija započela višegodišnju saradnju sa UNICEF-om u u cilju unapređenja podsticajnog roditeljstva kroz igru“, izjavila je Sara Buči.\nNa panelu „Radno mesto po meri porodice“ predstavljeno je UNICEF-ovo istraživanje o poslovanju po meri porodice koje je ukrstilo stavove dece i mladih o uticaju radnog mesta roditelja sa praksama poslovanja po meri porodice u poslovnom sektoru u Srbiji. Rezultati istraživanja pokazuju evidentan jaz između očekivanja dece od radnog mesta roditelja i praksi po meri porodice koje nude poslodavci svojim zaposlenima. Zašto je to tako i da li firme u svojim organizacionim i kadrovskim procedurama vode računa o deci zaposlenih, razgovarali su predstavnici korporativnog sektora. Primere dobre prakse predstavili su kompanije Direct Media, VIP Mobile i Nordeus.\n„Posmatramo zadovoljstvo zaposlenog u celosti, jer znamo koliko je danas teško postići balans između posla i porodice. Briga o zaposlenima podrazumeva brigu o svim članovima porodice, naročito deci. Tako Nordeus raste kao kompanija kojoj je porodica na prvom mestu - od toga da nam je radno vreme fleksibilno, naročito u vreme pandemije, odmor neograničen, svima omogućen rad na daljinu, privatno zdravstveno osiguranje obuhvata sve članove porodice, do toga da nam je prostor prilagođen boravku dece kako bi zaposleni mogli da ih dovode i da u gotovo sve lepe zajedničke trenutke volimo da uključimo i naše porodice”, izjavila je Marija Beslać iz kompanije Nordeus.\nPrema apelu UNICEF-a i Međunarodne organizacije rada (ILO) 13, poslovni sektor ima ključnu ulogu u pružanju podrške porodicama pogođenim pandemijom virusa COVID-19. Gubitak posla, zatvaranje škola i nedostupnost brige o deci podrazumevaju da zaposlenim roditeljima treba dodatna podrška kako bi se negativne posledice po decu i porodice svele na minimum.


Prvotimci FK Radnik iz Surdulice na ovogodišnje zimske pripreme otići će 25.januara. Uprava kluba, po rečima predstavnika kluba Nebojše Arsića, odlučila je da za destinaciju izabere hotel „Flamengo“ na Ohridu gde će fudbaleri boraviti do 6.februara.\nPo planu i programu aktivnosti tima u okviru predstojećih priprema, trener Veselinović moći će da za treninge igrača koristi terene sportskog centra „Biljanini izvori“, a na tamošnjim terenima odigraće se i nekoliko kontrolnih prijateljskih mečeva.\nNapomena: Redosled timova koji se nadmeću u navedenim mečevima ne podrazumeva nužno da je prvi navedeni tim domaćin u gore navedenim utakmicama.\nNajpre će se dan pre odlaska surdulički superligaš susresti sa Napredkom iz Kruševca. Već na terenima u Ohridu, 28.januara snage će odmeriti sa Mladošću iz Lučana, 02. februara Radnik će igrati utakmicu sa Borcem iz Čačka a poslednjeg dana priprema 06. februara na noge će im doći Spartak iz Subotice.\nPoslednja „generalka“ odnosno finalna provera nakon zimskih priprema, a pred početak drugog dela prvenstva, održaće se 13. februara u duelu sa ekipom „Radničkog“ iz Niša.


Incku odbrojani dani na poziciji šefa OHR-a - Glas Srpske\nIncku odbrojani dani na poziciji šefa OHR-a\nAleksandar Stojanović 14.11.2020 07:59\nBANjALUKA, SARAJEVO - Ulogom i radom Kancelarije visokog predstavnika u BiH nezadovoljni su svi, a kako “Glas Srpske” saznaje od dobro upućenih izvora bliskih međunarodnim krugovima, Valentinu Incku su odbrojani dani i na njegovo mjesto trebalo bi da sjedne jedan njemački diplomata.\nIako je ambasador Rusije u Savjetu bezbjednosti UN Vasilij Nebenzja pokrenuo pitanje zatvaranja kancelarije OHR-a, a pojedini sarajevski mediji objavili da će novoizabrani američki predsjednik Džo Bajden, uz podršku Velike Britanije, postaviti ličnost koja će se aktivnije uključiti u procese u BiH, izvor odlično upućen u diplomatske prilike za naš list kaže da će se sve završiti kompromisom velikih sila i da će umjesto Incka doći ličnost koja je “po mjeri svih”.\n- Rusija je svjesna da nema podršku za zatvaranje kancelarije, ali isto tako SAD ne mogu bez saglasnosti Rusije postaviti “svog čovjeka”. Taj pritisak i jedne i druge strane rezultiraće smjenom aktuelnog visokog predstavnika, a kao najozbiljniji kandidat u diplomatskim krugovima važi jedan njemački diplomata - kaže ovaj izvor.\nOn dodaje da to nije nešto odskoro, nego da se na ovom scenariju radi već duži period i da se imenovanje novog visokog predstavnika može očekivati veoma brzo.\n- I bivši istaknuti američki diplomata Robert Gelbard je nedavno na jednom predavanju rekao da je promjena visokog predstavnika neophodna, a riječ je o čovjeku koji poznaje mnoge diplomatske procese i takva njegova izjava nešto govori - rekao je ovaj izvor.\nNavode o smjeni Valentina Incka i postavljanju novog visokog predstavnika prokomentarisala je i savjetnica za spoljnu politiku srpskog člana Predsjedništva BiH Ana Trišić Babić, koja je istakla da su radom kancelarije OHR u BiH svi nezadovoljni.\n- Poznat je stav Republike Srpske, a to je da nema više potrebe za prisustvom visokog predstavnika. Ipak, za to, ali i za eventualne smjene potrebna je saglasnost svih članica Savjeta za primjenu mira (PIK). Šta god da bude, mi ostajemo pri stavu da OHR mora napustiti BiH - kazala je Trišić Babić.\nZbog prisustva visokog predstavnika BiH u međunarodnim krugovima smatraju protektoratom, ali i pored toga, još ne postoji volja i hrabrost da ova kancelarija bude zatvorena, smatra profesor međunarodnih odnosa na Fakultetu političkih nauka Miloš Šolaja.\n- O transformaciji i prestanku rada se već duže vrijeme govori. Mislim da je prisustvo OHR-a potpuna besmislica, ali činjenica je da ne postoji saglasnost za zatvaranje kancelarije. Ipak, potrebno je odrediti korake kojim bi se išlo u pravcu prestanka rada u godinama pred nama i mislim da za to postoji volja na međunarodnom planu, ali je neophodno postići konsenzus i među tri naroda u BiH - rekao je Šolaja.\nOn je saglasan da nije realno očekivati da Rusija uspije u svom naumu, ali ni da Amerika postavi svog diplomatu na mjesto visokog predstavnika.\nRusija se u Savjetu bezbjednosti UN već duže vrijeme otvoreno zalaže za ukidanje Kancelarije visokog predstavnika u BiH, a njen predstavnik Vasilij Nebenzja na posljednjem zasjedanju zatražio je da o tome bude otvorena rasprava početkom decembra u Savjetu za primjenu mira. Nebenzja je tom prilikom naglasio da je došlo vrijeme za reviziju uslova i kriterijuma za zatvaranje OHR-a, a o ovoj inicijativi biće riječi 1. i 2. decembra.


Hil: Ukrajinska kriza veoma ozbiljna za ceo svet\nNema dileme da je ukrajinska kriza ozbiljna i teška za ceo svet, ne samo za Evropu, Balkan i Srbiju, i pitanje je za sve nas da li ćemo iz nje izaći jači ili slabiji, a ja verujem da možemo biti jači, rekao je danas američki ambasador u Srbiji Kristofer Hil, koji je prisustvovao Skupštini Nacionalne alijanse za lokalni ekonomski razvoj (NALED).\nHil je novinarima, uoči Skupštine NALED, rekao da je veoma ponosan na saradnju Ambasade SAD sa tom organizacijom, koja >> Pročitaj celu vest na sajtu Radio Televizija Vojvodine << predstavlja dobru vezu lokalne administracije sa poslovnom zajednicom.\nPredsednik Upravnog odbora NALED Vladimir Cvetković izjavio je da će u narednom trgodišnjem periodu fokus te organizacije biti na zelenoj agendi, unapređenju uslova za investiranje i unapređenju kvaliteta donošenja propisa.\nNastavićemo da radimo na tome da olakšamo komunikaciju privatnog i civilnog sektora sa državom, rekao je on.\nNa pitanje koliko to što još nema vlade Srbije posle aprilskih izbora otežava reformske procese, Cvetković je rekao da NALED iz godine u godinu radi na svojoj Sivoj knjizi, kao putokazu i semaforu za reforme, koje se odvijaju nezavisno od toga da li je izborna ili redovna godina u radu vlade.\nObjektivno, kada nemate pun kapacitet vlade neki projekti, procesi i zakonski predlozi kasne, ali je najvažnije da su prioriteti tu. Verujemo da će se sa izborom nove vlade ti procesi ubrzati i rad nastaviti u dobrom pravcu, kazao je Cvetković.\nGovoreći na Skupštini NALED, Cvetković je ukazao da podaci pokazuju da je u svakoj od protekle četiri godine realizovano do 92 odsto aktivnosti iz strateškog plana koji je organizacija usvajala.\nMeđu prioritetima koje će NALED zagovarati u narednim godinama su dalji razvoj E-uprave i E-poslovanja, suzbijanje sive ekonomije, podrška privredi na lokalu, kao ipodsticanje regionalne sradaje i evropskih integracija, rekao je on.\nHil je istakao da je veliki rad NALED jedan od glavnih razloga što je Srbija viđena kao dobro mesto za poslovanje, navodi se u saopštenju te organizacije sa Skupštine.\nU proteklih pet godina, naveo je Hil, direktne strane investicije iz SAD premašile su četiri milijarde dolara, ali Srbija ne može da se osloni samo na skorašnja poboljšanja.\nOdrživost rasta na dugi rok zahteva dalju psovećenost reformama koje doprinose punoj usklađenosti Srbije sa Evropskom unijom, zaključio je Hil.\nSkupštini NALED prisustvovali su ministarka privrede Anđelka Atanasković i ministar saobraćaja, građevinarstva i infrastrukture Tomislav Momirović.


Sudbina “Žitoprometa” biće poznata 26. septembra – .:::iBNinfo:::.Najnovije vijesti\nSudbina “Žitoprometa” biće poznata 26. septembra\nNa ročištu će predstavnici radnika i preduzeća iznijeti sve u vezi s poslovanjem kompanije kako bi bila sagledana situacija i pokrenut stečaj, rekao advokat Miloš Stevanović koji zastupa 100 zaposlenih u “Žitoprometu”\nSudbina bijeljinskog “Žitoprometa” trebalo bi da bude poznata 26. septembra, za kada je u Okružnom privrednom sudu u Bijeljini zakazano ročište u vezi sa sagledavanjem situacije u tom preduzeću i otvaranjem stečajnog postupka. Rekao je to za “Glas Srpske” advokat Miloš Stevanović koji zastupa 100 zaposlenih u “Žitoprometu”.\n“Zahtjev za pokretanje stečajnog postupka smo podnijeli u namjeri da budu sačuvana prava radnika i da se firma revitalizuje, a ne da bi došlo do njenog rasparčavanja. Postoji nekoliko zainteresovanih preduzeća koja su spremna da kupe “Žitopromet” i firmu dignu iz pepela, ali većinski vlasnik Slobodan Pavlović na to ne pristaje. Na ročištu će predstavnici radnika i preduzeća iznijeti sve u vezi s poslovanjem kompanije kako bi bila sagledana situacija i pokrenut stečaj”rekao je Stevanović.\nDodao je da u “Žitoprometu” nema ni struje, te da su se radnici organizovali da na smjenu čuvaju fabriku jer se tamo i dalje nalaze vrijedne mašine koje su značajne za ponovno pokretanje proizvodnje. Uprava “Žitoprometa” je pokušala da osujeti pokretanje stečajnog postupka tako što su pokušali da diskredituju predsjednika Sindikata radnika tog preduzeća Dušana Tomića, ali im taj pokušaj nije uspio”rekao je Stevanović.\nPavlović ističe da će i on na ročištu reći svoje viđenje situacije u nekadašnjem mlinsko-prerađivačkom gigantu. “Borim se na sve načine da nađem kupca ili partnera, ali to nije lako. Bolje je firmu pokloniti nego dati u bescjenje, jer ponude koje sam imao nisu bile dobre”rekao je Pavlović.\nZaposleni u “Žitoprometu” su uz pomoć svog advokata sakupili 5.000 maraka i uplatili 26. jula na ime sudskog depozita kako bi ispunili sve uslove potrebne za otvaranje stečaja u tom preduzeću. Ukupna imovina “Žitoprometa” procjenjuje se na 17 miliona maraka, dok je iznos duga prema radnicima, bankama i dobavljačima oko pet miliona maraka. S obzirom na to da su još krajem prošle godine poslati na čekanje, radnici su krajem juna zatražili otvaranje stečaja u preduzeću nakon što je propao pokušaj prodaje nekadašnjeg mlinsko-prerađivačkog giganta kupcima iz Izraela.\n← “MOJ MENI ZA IDEALNU LINIJU” Lepa Brena otkrila jelovnik uz koji je uspjela…\nČubrilović o posebnoj sjednici NSRS: Prevazići stranačke razlike, cilj… →\nZVEZDA PREKINULA CRNI NIZ Slavljenici Dobrić i Gist najbolji p…\nTEŠKA OPTUŽBA Kanenda tvrdi: “Muslin je tražio 2.500 DOLARA MJ…


Jugović: Velika korist od Ski-centra “Ravna planina” | Palelive.com\nPočetna Novosti Sport Jugović: Velika korist od Ski-centra “Ravna planina”\nNačelnik opštine Pale Boško Jugović izjavio je večeras da će Pale imati veliku korist od Ski-centra “Ravna planina”, gdje je danas počelo skijaško takmičenje koje se boduje za učešće na predstojećem Evropskom zimskom omladinskom olimpijskom festivalu 2019. godine, a predstavlja i kvalifikacionu trku za učešće na Svjetskom prvenstvu.\nJugović je pozdravio sve učesnike FIS trke održane u paljanskom Ski-centru “Ravna planina”, koja je ušla u kalendar obilježavanja značajnih sportskih manifestacija, zahvalivši se vlasniku ovog centra Veljku Golijaninu koji je omogućio sve to.\n“Lokalna zajednica nije ni bila svjesna u početku o kakvom se projektu radi koji je pokrenuo Golijanin. Sada je to respektabilan projekat gdje imamo napravljenu prvu kabinsku gondolu koja će u budućnosti biti spojena sa Jahorinom”, naglasio je Jugović.\nU Ski-centru “Ravna planina” na Palama večeras je svečano otvoren treći “Fis trofej Ravna planina”, koji je okupio 95 skijaša iz 16 zemalja.\nPredsjednik Smučarskog kluba “Pale” i jedan od organizatora trke Igor Šljuka rekao je novinarima da je ovo takmičenje postalo tradicionalno, a omogućio ga je Ski-savez BiH.\n“Održano je takmičenje u slalomu u muškoj i ženskoj kategoriji, a sutra će biti održano takmičenje u veleslalomu”, rekao je Šljuka.\nPrema njegovim riječima, danas je prvo mjesto u muškoj konkurenciji pripalo takmičaru Mišelu Stazovskom iz Češke, drugo Marku Šljiviću iz BiH, a u ženskoj konkurenciji prva je bila Anja Oplotnik iz Slovenije i druga Rea Hraski iz Hrvatske.\nŠljuka je naglasio da će biti održana još jedna značajna trka u utorak i srijedu, 18. i 19. decembra, i to treći “FIS Majneks kup” u slalomu i veleslalomu u muškoj i ženskoj konkurenciji, u organizaciji Smučarskog kluba “Pale” i Ski-centra “Ravna planina”.\nVlasnik Ski-centra “Ravna planina” Veljko Golijanin kaže da je ovo jedno od prvih takmičenja u Evropi sa ovolikim brojem takmičara, te da održavanje ovih trka ima veliki značaj.\n“Drago mi je što se ovo takmičenje održava u mom centru na Palama. Zahvaljujem se svim takmičarima”, rekao je Golijanin.\nTehnički delegat trke iz Slovenije Bojan Perko čestitao je organizatoru na odličnim uslovima koji vladaju u ovom centru – od pripreme staza, konfiguracije terena, infrastrukture, pa do ekipe koja pomaže i radi na pripremi i tokom same trke kako bi se ona izvela po pravilima, fer i korektno za sve takmičare.\n“Ozbiljan događaj koji nas čeka u narednom periodu je Evropski zimski omladinski olimpijski festival /EYOF/, a ova dva ozbiljna takmičenja potvrđuju da doživljavamo vrhunac u razvoju zimskog turizma. Dodatan značaj trke jeste to da imamo učesnike iz 16 zemalja i to je sigurno glas koji će se daleko čuti”, naglasio je Tošić.\nPrethodni članakDanas o projektu “Dnevni boravak”\nNaredni članakGradonačelnik danas potpisuje stipendije sa 50 studenata


Vesti online / Vesti / Svet / Napeto: Ukinut imunitet, Amerikanci "upali" u rusku misiju u SAD\nZaoštravaju se odnosi između Rusije i SAD\n* Moskva uručila Vašingtonu protestnu notu\n- Danas u dva sata po podne (po lokalnom vremenu), pretres će biti sproveden. Tehnički, pretres će sprovesti Stejt department - rekao je portparol ruske ambasade Nikolaj Lakonin za TASS.\n- U noti se ističe da planirani nelegitimni pretres diplomatskih prostorija Rusije bez prisustva ruskih zvaničnika i pretnju da će prednja vrata biti obijena smatramo nečuvenom, agresivnom akcijom koju bi američke obaveštajne agencije mogle da iskoriste i za organizovanje antiruske provokacije pomoću podmetnutih kompromitovanih predmeta - naglašava Ministarstvo spoljnih poslova Rusije.\n- Vlasti Sjedinjenih Američkih Država treba da zaustave najgrublju povredu međunarodnog prava i odustanu od napada na imunitet ruskih diplomatskih institucija. U suprotnom, zadržavamo pravo da odgovorimo na osnovu reciprociteta - navodi se u saopštenju.\nSVET Ameri razbesneli Rusiju, Moskva sprema odgovor


Đukanović sa Janković: Austrija ima poseban senzibilitet za Zapadni Balkan - indeksonline.me\nHome Istaknuto Đukanović sa Janković: Austrija ima poseban senzibilitet za Zapadni Balkan\nAustrija je zemlja koja ima poseban senzibilitet za region Zapadnog Balkana, ocijenio je predsjednik Crne Gore Milo Đukanović na oproštajnom sastanku sa ambasadorkom Austrije u Crnoj Gori Anom Janković.\nĐukanović je, kako je saopšteno iz kabineta predsjenika, ambasadorku odlikovao medaljom za zasluge za doprinos unapređenju saradnje, jačanju međudržavnih veza i prijateljstva Crne Gore i Austrije tokom njenog diplomatskog mandata u Crnoj Gori.\n“Odnosi Crne Gore i Austrije su veoma sadržajni i Austrija je važan vanjskopolitički partner Crne Gore”, istakao je Đukanović i zahvalio za podršku koju Austrija u kontinuitetu pruža našoj državi, ali i regionu Zapadnog Balkana, sa ciljem dostizanja evropske perspektive.\nOvaj dio Evrope, prema njegovim riječima, želi da ostvari evropsku budućnost i da zemlje prijatelji, poput Austrije, sa podrškom na tom putu imaju dragocjenu ulogu.\nĐukanović je zahvalio za austrijsku pomoć u borbi protiv pandemije kovida-19 koja se ogledala u vidu donacije vakcina, liječenja naših državljana i repartijaciji crnogorskih državljana tokom prvog talasa pandemije.\nJanković je, kako je napisano, zahvalila predsjedniku za odlikovanje i istakla zadovoljstvo radom i boravkom tokom četvorogodišnjeg mandata.\n“Odnosi dvije države su veoma dobri i srdačni i Crna Gora može računati na podršku Austrije tokom pristupanja EU jer je tamo njena budućnost”, ocijenila je ona i izrazila očekivanje da će crnogorsko društvo prevazići podjele i pronaći zajedničke tačke spajanja kako bi Crna Gora što prije postala članica EU.


Sastanak u Njujorku: Iseljenici nezadovoljni radom Uprave za dijasporu\nNa sastanku udruženja "Fondacija Gusinje”, “Euro Gusinje”, “Indijana - Cetinje” i “21. maj - Njujork" sa potpredsjednikom Savjeta za saradnju sa iseljenicima Ruždijom Jarovićem, istaknuto je da ne postoji saradnja sa Upravom za dijasporu, čiji je direktor Predrag Mitrović, a iznijete su i brojne optužbe na rad te vladine organizacije koja bi trebala da približi državu i dijasporu\nIseljenici iz Crne Gore koji žive u Sjedinjenim Američkim Državama nijesu zadovoljni odnosom Uprave za dijasporu, zajednički je zaključak predstavnika udruženja "Fondacija Gusinje”, “Euro Gusinje”, “Indijana - Cetinje” i “21. maj - Njujork”.\nNa sastanku tih udruženja sa potpredsjednikom Savjeta za saradnju sa iseljenicima Ruždijom Jarovićem, istaknuto je da ne postoji saradnja sa Upravom za dijasporu, čiji je direktor Predrag Mitrović, a iznijete su i brojne optužbe na rad te vladine organizacije koja bi trebala da približi državu i dijasporu.\nSastanak iseljenika održan je u prostorijama Generalnog konzulata u Njujorku, a generalni konzul Željko Stamatović je rekao da su “vrata Generalnog konzulata za sve iseljenike širom otvorena i da je on tu da pomogne koliko je u njegovoj moći”.\nJarović je istakao da je od osnivanja Savjeta za saradnju sa iseljenicima prošlo godinu dana i da očekuje da će se u narednom periodu mnogo više uraditi kada je u pitanju saradnja iseljeničkih organizacija sa državnim organima Crne Gore, kao i saradnja među iseljeničkim organizacijama.\nMirsad Jahović, predsjednik Udruženja “Cetinje – Indijana”, iznio je niz kritika na račun rada Uprave za dijasporu i Savjeta za saradnju sa iseljenicima. On je kazao da je u toku formiranje Unije iseljenika, koju će činiti organizacije sa prostora SAD i Kanade koje žele saradnju na realizaciji zajedničkih projekata sa ciljem i aktivnostima koje su usmjerene na očuvanje državnog identiteta i pripadnost Crnoj Gori.\nPredstavnici Fondacije “Gusinje” i Udruženja “Euro Gusinje” govorili su o problemima koji se tiču njihovog rodnog mjesta, dok je Zaim Dervišević, predsjednik Udruženja “21. maj – Njujork”, izrazio nadu da će država puno više uraditi kada su u pitanju iseljenici iz SAD.\nSastanku su, u ime grupe građana iz Plava koji žive u SAD, prisustvovali Hajro Lalić i Izet Gutić koji su ukazali na problem izgradnje mini hidrocentrala na području Plava. Oni su podsjetili na nedavni protest mještana sela Jara, Komarače, Meteha, Skić i Korita koji su rekli da će, ako bude sagrađena mini hidrocentrala, ostati bez vode za navodnjavanje i morati da se isele.\nLalić i Gutić su kazali da dijaspora neće neće dozvoliti izgradnju treće hidrocentrale i istakli da su spremni da se obrate sudu u Strazburu i da organizuju protest i u Njujorku.\nSastanak je zakazan na inicijativu Uprave za dijasporu.


Radnice u Zadužbini rade na crno ili volontiraju?\nDatum kreiranja petak, 30 mart 2018 05:45\nDa li Zadužbina „Sveti Otac Justin Ćelijski“ ima ili nema radnice na crno? Ovo je pitanje koje je postavila anonimna grupa gradjana koja se izmedju ostalog obratila Vamediji. Inspekcija rada ustanovila da obe radnice rade na crno dok u Zadužbini kako saznajemo tvrde da se uopšte ne radi o njihovim radnicama nego o volonterkama Duhovne biblioteke.\nInspekcija rada je u kontroli u Zadužbini „Sveti Otac Justin Ćelijski“ otkrila dve radnice na crno, odnosno radnice koje nisu prijavljene. Pažnju na mogući rad na crno inspekciji je skrenula Grupa gradjana koja je i u izjavi za Vamediu navela da je Zadužbina pravno lice, da već godinama ima svoju prodavnicu knjiga, ikona i suvenira , ali da SPC nema zapravo kontrolu nad ovom Zadužbinom. Iz svega nvedenog, kako tvrde, jasno je da ostvaruju finansijsku dobit . Istovremeno ista Grupa navodi da lica koja rade u Zadužbini nisu prijavljena. Ove navode praktično je potvrdila inspekcija rada koja je 28.februara izvršila isnpekcijski nadzor, konstatujući da radnice nisu prijavljne i o tome obavestila inspektorat rada ministarstva rada i socijalne politike. Ostalo je otvoreno i pitanje, ko kontroliše finansijsku dobit ove prodavnice?\nU Zadužbini tvrde da ovi navodi iz prijave nisu tačni jer se ne radi o njihovim radnicama već volonterkama Duhovne biblioteke Ava Justin koja radi pri manastiru Ćelije.\n„Reč je o tome da se Zadužbina, koja je kao pravno lice registrovana u APR-u po svim zakonima države Srbije, nalazi na istoj adresi kao i Duhovna biblioteka „Ava Justin“ manastira Ćelije, u Pantićevoj ulici broj 7 u Valjevu. I adresa je jedino što ima zajedničko sa Duhovnom bibliotekom, ali najpre, to nisu razumeli ni inspektori rada u toj navodnoj „kontroli“. Naime, žene koje su navodno zatekli da rade „na crno“ nemaju nikakve veze sa Zadužbinom, već su u stvari volonterke koje pomažu u radu Duhovne biblioteke manastira, kao što i sam manastir ima više od 100 pomagača, ljudi koji svojom dobrom voljom pomažu manastiru, od čišćenja, preko obezbeđivanja ogreva do služenja poklonika u Ćelijama. Zadužbina „Sveti Otac Justin Ćelijski“ nema nijednu zaposlenu osobu, tako da nije ni mogla biti obuhvaćena kontrolom inspekcije rada, a kamoli kažnjena“, objašnjavaju u Zadužbini medijima.\nKako stoji na sajtu Zadužbine, ona je pod imenom „Sveti Jovan Zlatoust“ osnovana 2000. godine u Valjevu, na adresi u ulici Doktora Pantića 7, da bi 2012. godine promenila ime u Zadužbina „Sveti Otac Justin Ćelijski“, sa istim sedištem.\n*Fotografija preuzeta sa sajta Zadužbine


Šta ih briga šta Srbi pevaju, kad taj jezik ne razumeju: Bećković utišao Mila zbog zabrane SRPSKIH PESAMA | Najnovije vesti - Srbija danas\n15.08.2019. • 11:46 Srbija Danas\nFoto: Profimedia/Youtube/PrintScreen/NOVI TV\nMinistarstvo kulture Crne Gore najavilo je da će podneti krivične prijave protiv organizatora i učesnika humanitarnog koncerta “Za naše Kosovo i Metohiju” održanog u utorak u Herceg Novom. Takve najave u javnosti se tumače kao novi vid progona srpskog naroda u susednoj nam Crnoj Gori.\nRežim Mila Đukanovića javno iskazuje negativno mišljenje o Srbima i suzbija bilo kakvo nacionalno predstavljanje srpskog identiteta.\nDok iz opštinskog odbora DPS-a u Herceg Novom navode da je reč o političkom skupu posle kojeg je Srbija "sve dalje i dalje", iz Prave Crne Gore ih pitaju kome je namenjena ta poruka i sa kim se obračunava "lokalna kvazielita vladajuće stranke".\nDPS je saopštio da je Crna Gora organizatorima koncerta dobra samo kad se iz nje skupljaju prilozi i šalju van zemlje, kada se ne plaća porez na "takozvane humanitarne koncerte" i kada takvi koncerti služe kao paravan za političke svrhe. Naveli su i da "takozvani humanisti" misle i da Crna Gora ni danas nije svoja i nezavisna, dok su za pevača Vladu Georgijeva, koji je nastupao na koncertu i između ostalog pevao i "Tamo daleko", rekli da je "dežurni mrzitelj Crne Gore".\nSrpski akademik Matija Bećković reagovao je nakon ovih izjava i rekao da se u Crnoj Gori očigledno “ne razumeju pesme” jer se prave da nisu Srbi, pa se i bez razloga bune.\n- Nadam se da za taj skandal neće čuti Haradinaj, koji Srbima ne brani da ističu svoju zastavu i pevaju svoje pesme. Uostalom, on mi nije zabranio da uđem na Kosovo, a nadam se, ako mi Crnogorci ne daju da odem u Velje Duboko, da će me Haradinaj pustiti u Plav ili Gusinje. Šta ih briga šta Srbi pevaju, kad taj jezik ne razumeju, sem ako nije istina ono što se priča da su oni svi Srbi, a “piše se” samo trideset posto - rekao je za naš portal Matija Bećković.\nPredsednik Prave Crne Gore Marko Milačić, upitao je sa kim se obračunava DPS i od koga brane Crnu Goru. On je rekao i da Srbi iz Crne Gore na saborima treba da pokažu kako se vole i i kako se čuva i brani humanost i ljudsko dostojanstvo.\nNajavljivati krivične prijave zbog humanitarnih događaja u Crnoj Gori na kojima se vijore srpske zastave pokazatelj je toga da Srbi nisu dobrodošli, niti njihovo poreklo. Ono što zabrinjava jeste to što se nikada nisu čuli negativni komentari kada su se zastave drugih država vijorile širom Crne Gore, pogotovo albanske i hrvatske.\nTagovi: Milo Đukanović, Matija Bećković, Crna Gora, Kosovo, KIM, Kosovo i Metohija, Vlado Georgiev


RRA krši zakone\nDodeljivanje dozvole stranačkoj TV Kopernikus 3 (Svet plus) samo je jedan u nizu propusta Republičke radiodifuzne agencije, čije su odluke često sporne. Činjenica da su Dalibora Bubnjevića, promotera knjige Gorana Davidovića Firera, postavili za člana UO RTV Vojvodina, da ne kažnjavaju očigledne slučajeve govora mržnje na televizijama, žmure na preduge reklamne blokove i da se nezakonito dozvoljava TV stanicama da iznajmljuju termine strankama, samo pokazuje da RRA ne radi svoj posao.\n- Savet RRA nikada nije davao objašnjenja za svoje odluke - bilo je sve što je juče „Blicu” imao da kaže zamenik predsednika Saveta RRA Goran Karadžić, iako su javnosti ostali nedorečeni brojni slučajevi kojim se bavilo ili je to trebalo da radi ovo telo.\nRRA je nadležna da postavlja članove UO RTS i RTV Vojvodine, a odluka da na javni servis u Pokrajini imenuje Dalibora Bubnjevića, koji je učestvovao u promociji knjige „Slučaj Nacionalni stroj”, izazvala je burne reakcije u nevladinim organizacijama. Prigovor koji je upućen RRA odbijen je jer, kako su saopštili u Savetu, nije dostavljen u zakonskom roku.\n- Savet uvek može da preispita svoje odluke kad god smatra da za to ima razloga. Ako u javnosti postoje nove informacije, pogotovo u ovakvim slučajevima RRA bi morala da reaguje - kaže Čedomir Čupić iz Agencije za borbu protiv korupcije.\nRadiodifuzna agencija nije adekvatno reagovala ni kada je voditelj emisije „Veče sa Ivanom Ivanovićem” na TV Prvoj uvredio hrvatsku zajednicu u Srbiji.\nStranka DZH je zvanično uložila i prigovor, jer je Ivanović „pogrdnim rečima govorio o katoličkoj crkvi i pozvao Al Kaidu da pričeka da Hrvatska uđe u EU, pa da onda postavi atomsku bombu uz jasne insinuacije gde”.\nSavet je pokrenuo, a zatim i povukao postupak, smatrajući da ovde nije bilo elemenata govora mržnje. Prethodni saziv Saveta RRA išao je i dotle da je termine namenjene TV prodaji tretirao kao politički marketing, pa su TV stanice pred prošle parlamentarne izbore nezakonito dobile dozvolu da dnevno iznajmljuju 90 minuta svog programa političkim strankama.\nRezultat na kraju predizborne kampanje je bio - ukupno 10 dana ili 240 sati iznajmljenih termina partijama. Toliko su građani Srbije pred izbore 2008. godine bili maltretirani predizbornim skupovima, stranačkim spotovima i dan pred predizbornu tišinu završnim konvencijama.\n- RRA i sve naše televizije bi trebalo da budu svesne da i u periodu pred izbore moraju da zadovolje i ostale svoje funkcije, što znači i zabavne i sportske i edukativne, a ne da se sve podredi partijama - upozorava Rade Veljanovski, profesor na FPN.\nČinjenica je da RRA žmuri na konstantne prekršaje TV stanica koje probijaju dozvoljeno dužinu EPP poruka, a poslednja u nizu odluka Saveta RRA, da dodeli dozvolu za emitovanje programa kablovskoj televiziji Kopernikus 3 (Svet plus) koja direktno simpatiše SNS direktno je kršenje zakona.\nOvo regulatorno telo očigledno nije ozbiljno shvatilo ni izveštaj sopstvene Službe za nadzor i analizu, u kome je naveden niz kršenja zakona i Kodeksa ponašanja emitera u slulaju Kopernikusa 3. Za Savet nije bilo dovoljno problematično ni to što se na pomenutoj TV stanici izrazito favorizuje Srpska napredna stranka, dok se o liderima DS iznose uvredljivi sadržaji.\nSagovornici „Blica” navode da bi zbog ovakvog ponašanja radiodifuznog tela trebalo da raspravlja i Skupština Srbije, koja je birala članove Saveta.\n- Samim tim što ne kažnjava ovako očigledne slučajeve, može se doći do zaključka da RRA nekada ima neke druge interese, a ne one koji su propisani zakonom - zaključuje Veljanovski.\nBanke nemaju šta da izgube ali građani imaju\nBEOGRAD - Činjenica je da su banke o ideji reprograma kredita za stanovništvo i privredu saznale iz medija, istina je da ne moraju da slušaju Vladu, ali je i tačno da su banke svesne realne situacije i da žele da učine ono što mogu, stav je Veroljuba Dugalića, generalnog sekretara Udruženja banaka Srbije (UBS).


U planu za Aerodrom Ponikve razmatra se izgradnja turističkog kompleksa | Nova Ekonomija\nAerodrom Ponikve kod Užica zauzima površinu od 560 hektara, četiri puta je veći od Niškog aerodroma, ali je i dalje nepoznato kako će funkcionisati u budućnosti, prenosi Ekapija.\n"Sa tolikom površinom i svojom pozicijom, aerodrom Ponikve je pogodan za formiranje velikog turističkog kompleksa koji će imati i funkcionalan aerodrom", kaže direktor Aerodroma Srbije Mihajlo Zdravković.\nPrema Zdravkovićevim rečima definisanje strateške pozicije Ponikava je u toku i sada prvi korak njihovo pripajanje Aerodromima Srbije doo Niš, kao budućem operateru.\n"Postupak je postupak i očekivanja su da se to završi u zakonski minimalnom roku od šest meseci", kaže Zdravković.\nIstiče da Aerodrom trenutno ima saglasnost za korišćenje u skladu sa Zakonom o vazdušnom saobraćaju, koju treba unaprediti u dozvolu za korišćenje.\n"Saglasnost odnosno dozvola izdaju se operateru aerodroma pošto aerodrom ispuni potrebne uslove i Aerodromi Srbije će prvenstveno raditi na tome."\nZdravković kaže da će ulaganja u svaki pa i u Aerodrom Ponikve, Vlada Srbije vršiti u skladu sa saobraćajnim potrebama regiona koji pokriva dati aerodrom.\n"Plan je da se u skladu sa raspoloživim sredstvima i potrebama saobraćaja, radimo i na daljem razminiravanju terena i završetku rekonstrukcije piste u punoj dužini do 3.000 metara", navodi direktor Aerodroma Srbije.\nPrema njegovim rečima, na aerodromu za sada funkcioniše samo prihvat putnika manjih aviona koji nemaju više od 20 sedišta i ne zna se da li će moći da funkcioniše sa statusom AFIS-a (Aerodromsko informisanje vazduhoplova u letu).\nTo je sistem koji pruža pilotima vazduhoplova detalje o drugom poznatom poletanju, sletanju i letu u blizini aerodroma.\n"Potrebe saobraćaja uvek prate i ostale službe, važno je da na aerodromu, u vreme njegove otvorenosti za saobraćaj, možete bezbedno opslužiti sve tipove vazduhoplova za koje je i registrovan", dodaje Zdravković.\nRAZVOJ TURIZMA STALNO AKTUELNA TEMA\n"Investicionim planom "Srbija 2025" planira se gradnja auto-puta Preljina-Požega i dalje do Kotromana prema Sarajevu, što će ovom aerodromu i njegovom opslužnom području otvoriti potpuno novu perspektivu u pogledu daljeg razvoja turizma", poručuje Zdravković.\nAerodrom Ponikve nekada je bio deo vazduhoplovne baze Vojske Jugoslavije, koja je nakon bombardovanja 1999. pretrpela velika oštećenja, ali je kasnije, kao i deo piste obnovljena.\nTokom procesa reforme pre deset godina, vojska je napustila objekte na Ponikvama, a aerodrom predala na upravljanje Gradu Užicu.\nOsamdesetih godina vojska je planirala i drumsko povezivanje aerodroma i njenog odmarališta na Kaluđerskim barama na planini Tari, koje je udaljeno oko 25 kilometara, ali do realizacije nikada nije došlo.\nPripajanje je samo zato da Ponikve budu pod kontrolom Vlade koja se obavezala da aerodrom nesme da se razvija preko milion putnika godišnje jer bi time ugrozio VINCI investiciju(Nikola Tesla aerodrom)?!? JEL OVO ISTINA??????


U Ilijašu će biti izgrađeno 25 stanova - Klix.ba\nRekonstrukcija kolektivnog centra U Ilijašu će biti izgrađeno 25 stanova\nRekonstrukcija kolektivnog centra\nU Ilijašu će biti izgrađeno 25 stanova\n16.12.2011. u 13:36\nU Ilijašu je danas ozvaničen početak rekonstrukcije kolektivnog centra u okviru kojeg je predviđena izgradnja 25 stanova za zbrinjavanje raseljenih porodica.\nMinistarstvo za rad, socijalnu politiku, raseljene osobe i izbjeglice Kantona Sarajevo je radi adekvatnog stambenog zbrinjavanja raseljenih porodica koje borave u kolektivnim centrima, a koje se iz opravdanih razloga ne mogu vratiti na svoje prijeratne adrese prebivališta, započelo rekonstrukciju kolektivnog centra u Ilijašu.\n"U ovom objektu su nekada živjele izbjeglice i bio je to kolektivni centar, a intencija države je da se zatvore ovi objekti i ovim činom mi počinjemo zatvaranje kolektivnih centara u Kantonu Sarajevo", rekla je ministrica za rad socijalnu politiku, raseljene osobe i izbjeglice KS-a Velida Memić.\nDodala je da će u objektu u Ilijašu nakon rekonstrukcije biti smješteno 25 porodica, a zgrada će imati 18 jednosobnih, pet dvosobnih i dva trosobna stana, u koje će biti smještene izbjegle i raseljene osobe.\nInvestitor ovog projekta je Ministarstvo za rad, socijalnu politiku, raseljene osobe i izbjeglice KS-a i Fond za izgradnju stanova Kantona Sarajevo, a ukupna vrijednost ovog projekta iznosi više od 800 hiljada KM.\nIzvođač radova je Miprogradnja d.o.o. Ilijaš, a rok za izgradnju je 90 dana.\nSvečanom početku radova prisustvovao je i načelnik Općine Ilijaš Nusret Mašić.\nU Kantonu Sarajevo postoje još dva kolektivna centra, u Hrasnici i Gladnom Polju, u kojima se nalazi 50 porodica.\nMinistarstvo obrazovanja 69\nprije 18h 40m 110\nPrije nekoliko dana 24\nprije 9h 24m 107\nDrugi mandat 3.1k\nprije 5h 11m 367\nNevjerovatni propusti 34\nprije 2h 53m 48\nprije 22h 5m 122\nPol Gaskojn i seksualni napad: Legendarni fudbaler oslobođen optužbi


VELIKI NAPREDAK: Skok od 12 pozicija srpskih košarkašica - Košarka, Reprezentacija, Top News\nVELIKI NAPREDAK: Skok od 12 pozicija srpskih košarkašica\nAleksandar Milosavljević 09.10.2014., 15:23\nKošarkašice Srbije napravile su veliki napredak na najnovijoj FIBA rang listi, skokom za čak 12 pozicija. Nacionalni tim Srbije, koji predvodi Marina Maljković, posle odličnog nastupa na Svetskom prvenstvu, sada zauzima 17. poziciju.\nTo je bio najveći skok na rang listi ovog meseca, na kojoj i dalje vode košarkašice SAD ispred Australije i Španije.\nSrbija je ostavila impresivan utisak u Turskoj gde je stigla do četvrtfinala i gde je tesno eliminisana od strane domaćina, sa samo pola koša razlike, pred 15.000 navijača turske reprezentacije. Srbija je na kraju zauzela osmo mesto, a ostavila je najjači utisak zbog svoje kvalitetne igre, ponašanja i odnosa igračica prema državi.\nSrpkinjama su odali počast i treneri i zvaničnici nacionalnih saveza, kao i zvaničnici FIBA. Takođe, trojka Milice Dabović na meču protiv budućih šampionki, košarkašica SAD, izabrana je za drugi najbolji potez prvenstva.\nSledeće veliko takmičenje na kojem će srpske košarkašice učestvovati je Eurobasket naredne godine u Mađarskoj i Rumuniji. Srbija je plasman na Eurobasket 2015. obezbedila zauzimanjem četvrtog mesta na prethodnom evropskom šampionatu, prošle godine u Francuskoj.\nFIBAŽenska košarkaška reprezentacija Srbije\nPrethodna vest FKCZ: Bez Karadžića četiri titule više i 50 miliona evra na računu više\nSledeća vest KAPITEN PRED DVOMEČ SA FURIJOM: Španci nas poštuju, timskom igrom do uspeha\nFKCZ: Bez Karadžića četiri titule više i 50 miliona evra na računu više\nKAPITEN PRED DVOMEČ SA FURIJOM: Španci nas poštuju, timskom igrom do uspeha


Matthew Palmer: Dodikove prijetnje su beskorisne | BiH | Al Jazeera Balkans\nBudućnost Bosne i Hercegovine vezana je za Evropsku uniju, NATO i partnerstvo sa SAD-om, kaže zamjenik pomoćnika državnog sekretara SAD-a.\nBugajski smatra da će Palmer više biti uključen u krizu u Bosni i Hercegovini nego u onu s KosovomArhiva\nMatthew Palmer, zamjenik pomoćnika državnog sekretara Sjedinjenih Amerčkih Država za Evropu i Euroaziju, izjavio je da je budućnost Bosne i Hercegovine vezana za Evropsku uniju, NATO i partnerstvo sa SAD-om.\nU intervjuu za Glas Amerike, Palmer je kazao da podržava nedavni dogovor bh. političkih čelnika o formiranju vlasti, te je istakao da bi „reforme koje su dio NATO procesa podržavale reforme koje su potrebne da i BiH krene prema Evropskoj uniji“.\nGvoreći o mogućnosti da Godišnji nacionalni program (ANP) bude usvojen u reduciranoj verziji, on je rekao da je „država ta koja odlučuje o brzini i obimu angažmana sa NATO-om.\n„Važno je, kako mi na to gledamo, da se ANP preda, kako bi BiH mogla biti partner NATO-u u promovisanju reformi u odbrambenom i sigurnosnom sektoru. NATO donosi puno toga i može pomoći BiH da ojača svoje sposobnosti u ovim vrlo važnim područjima, a smatramo da će te reforme olakšati napredak ka članstvu u EU-u“, rekao je Palmer.\n'Sankcije Dodiku imale su učinak'\nOsvrčući se na izjave člana Predsjedništva BiH Milorada Dodika da će, u slučaju da u roku od 30 dana ne bude postignut dogovor o vlasti, dovesti u pitanje nadležnosti koje su, po njegovom mišljenju, prebačene sa entitetskog na državni nivo, Palmer je kazao:\n„Ne mislim da će takve prijetnje zaista pomoći stvaranju političke klime koja vodi kompromisu i dogovoru. Nadam se da Dodik neće zadržati takvu tvrdokornu retoriku. Mislim da je to u osnovi beskorisno i da stvara političku klimu u kojoj imate pobjednike i gubitnike, a ne priliku da svi dobiju dio onoga što žele i da budu u poziciji da prihvate da su nešto uspjeli.“\nPalmer je dodao je da „važno imati na umu da je SAD Dodiku nametnuo sankcije“.\n„To je bio odgovor na niz koraka koji su trebali kulminirati referendumom o otcjepljenju Republike Srpske od BiH. Mislim da je ta odluka u potpunosti bila opravdana s obzirom na tadašnje okolnosti. I mislim da činjenica da je retorika o referendumu o otcjepljenju znatno oslabila nakon što su uvedene sankcije, pokazuje da je bila učinkovita u postizanju tog cilja.“\nPalmer je još dodao i o da su BiH potrebne političke i ekonomske reforme, te da narod BiH ima pravo da ih očekuje od lidera.\nPodsjetio je da se SAD i dalje nudi kao partner BiH, te da bi podržao proces reformi koji bi prihvatile političke partije i lideri u BiH.\nČelnici BiH traže kompromis o putu ka NATO-u\nNATO poručio BiH: Ne insistiramo na MAP-u, sami ste ga izabrali\nHoće li BiH poslati reducirani ANP


Rekonstrukcija ruiniranog sela sa nekadašnjim kamenim kućama je jedinstven projekat u Crnoj Gori. Kao takav, ovaj projekat nudi budućim vlasnicima prostrane i luksuzne domove, vile i apartmane, izgrađene u tradicionalnom stilu. Vodilo se računa da nove kuce odišu autentičnošću tradicionalnog stila, tako da su one renovirane sa posebnom pažnjom na detaljima.\nSmešteno na zanimljivoj lokaciji, nedaleko od granice Crne Gore sa republikom Hrvatskom i nedaleko od Dubrovačkog aerodroma, selo Lučići je tipično za ovu regiju. Selo se nalazi u brdima, na samo 2km od mora, iznad Herceg Novog (odnosno Igala). Lučići su oduvek imali jake veze sa morem-prvi žitelji ovog sela su bili pomorci i ribari.\nNažalost, stanovnici su počeli sve više da napuštaju ovo selo, odlazeći u gradove, tokom pedestih godina prošlog veka. Nekada su vikendom dolazili i uživali u čistom vazduhu, negujući svoje bašte i održavajući svoje domove. Vremenom, nekadašnji žitelji prestali da se vraćaju i selo je počelo polako da propada, a kuće da se pretvaraju u ruševine. Iz sela Lučići pruža se divan pogled na more, na sam ulaz Boko-kotorskog zaliva, što mu omogućava njegova odlična pozicija, visoko u brdu. Divan pogled i prizor samog sela koji odiše tradicijom originalne arhitekture, bili su dovoljan razlog za sadasnjeg vlasnika da se odluci na rekonstrukciju čitavog sela i izgradi jedan zasebni kompleks sa kamenim kućama i bogatim sadržajem, do koga se dolazi privatnim putem. Rekonstrukcija sela je pažljivo planirana do poslednjeg detalja kako bi se postigao utisak jedne zatvorene zajednice i kako bi svako ko boravi u ovom selu mogao da uziva u svojoj privatnosti. Osnovna ideja investitora je bila da se zadrže postojece prirodne lepote i prepoznatljivi elementi, sve ono sto daje jedinstven karakter ovom selu, kao što su predivni kameni lukovi, otvoreni trgovi i terase, pešačke staze i aleje zasadjene drvećem, a sve to zaokruženo spektakularnim pogledom...


- To podrazumeva da se određene stvari moraju vratiti u legalne i ustavne tokove. O kakvoj pravnoj državi možemo govoriti, ako nećemo poštovati najviši pravni i politički akt? O kakvoj suverenosti možemo govoriti, ako političko Sarajevo neprestano moljaka moćne strane aktere da se mešaju u unutrašnje odnose u BiH i intervenišu na štetu jednog ili čak dva konstitutivna naroda? Sve dok je tako, budućnost BiH će biti sumorna - izjavila je Cvijanovićeva, prenosi Srna.\n- Mi nismo nikakvi pobunjenici, niti sa bilo kim želimo da razgovaramo i pregovaramo u kategoriji 'crvenih linija'. Mi smo legalisti, imamo naše zakone, imamo ustave Republike Srpske i BiH i insistiramo na njihovom poštovanju. Ako se ovi principi podrazumevaju u svim ozbiljnim državama, zašto se ne bi podrazumevali i u BiH - rekla je predsednik Republike za frankfurtske "Vesti onlajn".\nGovoreći o reviziji Dejtona, čemu se Srbi protive, predsednica Srpske je rekla da je ta priča nerealna.


Počela podela vaučera za 2018. - News - Turistički svet\nPočela podela vaučera za 2018.\nAkcija dodele turističkih vaučera u vrednosti od 5.000 dinara nastavlja se i ove godine, a po prvi put u odnosu na protekle tri godine od kada se na ovaj način želi podstaći razvoj domaćeg turizma, biće uključeni i gradovi Niš i Kragujevac.\nNovi Sad i Beograd i su dalje van ove ponude, a zadržano je pravilo o minimum pet dana, odnosno pet noćenja.\nZainteresovani građani su već s prvim danima januara počeli da podnose prijave na šalterima Pošte Srbije, pa je u Ministarstvo trgovine i turizma već stiglo nekoliko stotina prijava.\nU Službi za informisanje ministarstva kažu da se prvi turisti sa vaučerima mogu očekivati već posle 1. februara, jer treba da prođe 30 dana od podnošenja prijave do korišćenja vaučera. I ove godine turisti se mogu prijavljivati do 15. oktobra, a vaučere treba da iskoriste do 20. novembra.\nVlada Srbije, inače, namerava da ove godine izdvoji 400 miliona dinara za 80.000 vaučera.\nNamera je i da se pojednostavi procedura pri podnošenju zahteva za dobijanje vaučera, ali građani i dalje treba da, pored prijave, pošalju i fotokopiju lične karte ili pasoša i potvrdu o rezervaciji.\nPenzionerima treba i kopija rešenja o ostvarenom pravu na penziju i fotokopija ili original penzionog čeka. Zaposleni, čija primanja mesečno ne prelaze iznos od 60.000 dinara, treba da dostave i original potvrdu o zaposlenju i zaradi.


Huawei P8 stigao na srpsko tržište - Nira Press\nPočetna » Huawei P8 stigao na srpsko tržište\nHuawei P8 stigao na srpsko tržište\nKompanija Huavej (Huawei) ozvaničila je 17. juna nesvakidašnjom žurkom u Beogradu dolazak svog premium modela – Huawei P8 na srpsko tržište\nEkskluzivnoj promociji prisustvovao je ambasador republike Kine, gospodin Li Mančang sa suprugom, ljudi iz sveta biznisa, poznate ličnosti i predstavnici medija.\nSpektakl pod nazivom „#P8obasjaograd“ otvorili su bacači vatre koji su ispisivali plamene osmice koje predstavljaju i znak za beskonačnost. Prostor je bio podeljen u tri zone: welcome, experience i party, a prema očekivanju najveće interesovanje vladalo je u delu gde su gosti premijerno testirali telefone i zabavljali se uz napredne funkcije i do sada neviđene režime za pravljenje fotografija u različitim uslovima osvetljenosti.\n– Za manje od dva meseca po predstavljanju našeg premium modela Huawei P8 poručeno je 800.000 telefona u 120 zemalja. Oslanjajući se na izuzetan tržišni uspeh „P“ serije, verujemo da će i novi model postati jedan od najpopularnijih pametnih telefona u 2015. godini. Huawei P8 je savršen spoj vrhunske tehnologije i besprekornog stila, jednostavan je za korišćenje, a poseban akcenat je na nesvakidašnjim režimima i opcijama za fotografisanje – rekao je Vang Janmin (Wang Yanmin), predsednik grupacije Huawei Device za Centralno-istočnu Evropu i Nordijsku regiju.


Ranić: Sporazum Srbije sa Gazpromom od obostrane koristi\nPre nekoliko dana potpisan je u Moskvi, Memorandum o rauzmevanju Srbije i ruske naftne industrije Gazprom, kojim se predvidja izgradnja gasovoda kroz Srbiju u dužini od 400 kilometara, kojim bi se povezao dovod gasa iz Rusije, preko Turske, u Srbiju i dalje prema zapadnoj Evropi. Konsultatant i stručnjakom za energetska pitanja u firmi Deloitte & Touche, Rebeka Ranić (Rebecca Ranich), u ragovoru sa Brankom Mikašinovićem, kaže da bi to mogao da bude vrlo značajan projekata za Srbiju.\nRANIĆ: To će biti izvanaredna investicija za Srbiju, pošto bi tako postala tranzitna zemlja za distribuciju gasa u Evropi. To bi takodje bio unosan aranžman za “Gazprom”, jer ona dobija dodatni gasovod iz Rusije do jugoistočne, pa i dalje - zapadne Evrope. Studija o izvodljivosti, kojom će se definisati ekonomski i finansijski aspetki tog sporazuma, biće gotova u julu iduće godine.\nGLAS AMERIKE: Šta bi taj gasovod mogao da znači za dalje privredne odnose Srbije i Rusije?\nRANIĆ: Reč je o zajedničkoj investiciji, koja će ekonomski pribliziti dve zemlje i učiniti ih partnerima u industriji gasa. Srbiju će, uz to, moći da računa na tranzitnu taksu, koja bi mogla da se naplati na razne načine - izmešu ostalog, Srbija bi mogla da preuzme odredjenu količinu gasa na ime takse. Obe zemlje će svakako imati finansijske koristi, a posebno Rusija koja na taj način dobija dodatni južni koridor za izvoz prirodnog gasa.\nGLAS AMERIKE: Šta bi izgradnja gasovoda mogla da znači za integraciju Srbije u evropsku gasovodnu mrežu?\nRANIĆ: Mislim da je to ključni aspekt tog projekta. Preko ovog velikog i važnog gasovoda povezali bi se Srbija i Balkan sa ostatkom Evrope. Dostava od oko 20 milijardi kubnih metara gasa godišnje je dovoljno velika da bi se ostvario značajan ekonomski uticaj na Srbiju, njene susedne zemlje, uključujući i Italiju. Taj projekat bi, dakle, pored jačanja ekonomskih veza sa Rusijom, na praktičan način označio početak značajne evropske ekonomske integracije Srbije.


NASA je upravo objavila da nudi najbolji posao na svetu, a od „radnika“ se samo traži da leži nekoliko meseci u krevetu. Za to će još dobiti 16.500 evra.\nNaravno, NASA je mislila i na to šta ako „radnicima“ bude dosadno, pa im je dozvolila zabavne aktivnosti, kao što su gledanje televizije i čitanje, a kažu da je ovo odlično vreme za učestvovanje u onlajn obukama ili sticanju novih veština.\nOni koji učestvuju u istraživanju će takođe potrošiti 30 minuta dnevno u „ljudskoj centrifugi“, koja „generiše veštačku gravitaciju i distribuira telesne tečnosti nazad u telo“, prema stranici studije.\n– Obroci neće uvek biti ekstra zdravi, biće i palačinki i slatkiša, ali će oni biti spremljeni bez aditiva i veštačkih zaslađivača – piše na stranici. Studija počinje u septembru u nemačkom aerospejs centru u Kelnu.


Istoričar/ka - BOŠ Karijera\nRad sa istorijskim zapisima i materijalima, odnosno različitim izvorima istorijske građe. Na primer rad u školi, podrazumeva neposredan rad sa učenicima, rad u muzeju rad na pripremi izložbe, direktan kontakt sa istorijskim predmetima, pripremu publikacija itd.\nTakođe, u Srbiji postoji nekoliko institita na kojima mogu raditi istoričari: Balkanološki, Istorijski institut, Institut za savremenu istoriju.... Najpre se postaje istraživač pripravnik, da biste sa završenom magistraturom postali istraživač saradnik. Nakon završenih doktorskih studija akdemska karijera napreduje sve do stepena naučnog savetnika. Za to vreme istoričar piše i objavljuje radove u domaćim i inostranim naučnim časopisima, piše knjige i učestvuje na naučnim skupovima. Ova vrsta posla ne podrazumeva svakodnevni dolazak na institut, jer se dosta radi u arhivima, a može se veliki deo posla odraditi i kod kuće.\nIstraživačkim institutima, Fakultetima, naučnim centrima, osnovnim i srednjim školama, ustanovama kulture (muzejima, galerijama itd.), arhivi, izdavačkim kućama (štampani ili digitalni mediji informisanja), samostalan rad kao pisac itd.\nUsavršavanje stranih jezika\nRad u obrazovnim i nevladinim organizacijama, časopisima (istorijsko-društvene tematike) itd.\nBavljenje istorijskom problematikom i proučavanjima daju stalan kontakt sa idejama i razvojem ljudskog društva. Posao sam po sebi (ukoliko se obavlja na institutu ili u ustanovi kulture) je prilično fleksibilan i pruža mogćnost zanimljivog terenskog rada.\nStatičnost posla, formalno obrazovanje može trajati duže nego što je predviđeno. Rad u institutu ili ustanovi kulture može imati za nedostatke neorganizovanost.\nPostoji veliki broj poslova koje istoričar može da radi. U nastavku se nalazi lista koja ne podrazumeva sve, već služi kao ilustracija (sumiranje prethodno napisanog):\n- u školi kao profesor istorije,\n- na fakultetu kao asistent, profesor,\n- u naučnim institutima gde će se baviti istraživanjima i pisanjem tekstova i knjiga,\n- u arhivima i muzejima,\n- u diplomatiji,\n- u raznim novinama – dnevnim, nedeljnim, mesečnim..\n- na televiziji\n- u raznim državnim institucijama kao što su različita ministarstva, skupština države, skupština grada, skupština opštine...\n- u međunarodnim organizacijama različitog tipa – kao što su UN, UNICEF, ..., fondacijama...\n- i još na mnogim drugim mestima...


Indija pritiska Rusiju: Isporučite nam S-400 što pre - Sputnjik Srbija\n15:54 23.06.2020 (osveženo 16:19 23.06.2020) Preuzmite kraći link\nKako navodi, tim pitanjem baviće se indijski ministar odbrane Radžnat Sing, koji je stigao u Rusiju na paradu Pobede.\nRanije je saopšteno da tokom trodnevne posete političar planira da se sastane sa ruskim kolegama, kako bi razgovarali o produbljivanju odbrambenog i strateškog partnerstva dveju zemalja.\nMoskva i Nju Delhi potpisale su 2018. godine ugovor o isporuci pet divizija PVO sistema S-400 u vrednosti od preko pet milijardi dolara. Pored toga, mediji su, pozivajući se na izvore, pisali da Indija planira takođe da kupi od Rusije 33 nova lovca. Kako se navodi, indijsko Ratno vazduhoplovstvo ima u planu da kupe 21 avion MiG-29 i 12 aviona Su-30MKI.\nNedavno je indijska vojska saopštila da je 20 njenih pripadnika poginulo u sukobu sa kineskim vojnicima na spornoj himalajskoj granici. Iz kineskog Ministarstva spoljnih poslova poručili su da su kineska i indijska strana rešene da pitanje oko sporne granice na Himalajima reše mirnim putem.\nIndijski premijer Narendra Modi je, međutim, poručio da će njegova vlada po svaku cenu braniti svaki centimetar svoje teritorije.\nKina, Rusija, s-400, Indija


Završena i druga Triatlon sezona - Triatlon.ME\nZavršena i druga Triatlon sezona\nZbog nepovoljnih vremenskih prilika, planirano IV kolo Crnogorske triatlon lige nije održano tokom oktobra, pa je trka u Perastu bila posljednja u drugoj sezoni rada Triatlon saveza Crne Gore. U 2016. godini organizovali smo 5 državnih prvenstava i to u akvatlonu, duatlonu, sprint i olimpijskom triatlonu, ali i u polu distanci, pa uz 3. kola Crnogorske Triatlon Lige ova godina je završena sa organizacijom 8 trka. Na njima je nastupilo preko 400 takmičara iz 15 država svijeta, od čega je bar jednu trku završilo 66 takmičara i 10 takmičarki iz Crne Gore.\nU muškoj konkurenciji u Crnoj Gori najviše bodova je osvojio Dušan Milošević iz TK X Podgorice koji je postao državni prvak u poludistanci, sprint triatlonu i duatlonu. Na drugom mjestu nalazi se Luka Čupić iz TK X Herceg-Novi koji je postao državni prvak u akvatlonu i olimpijskom triatlonu, dok se na trećem mjestu nalazi Mladen Ilić iz Triatlon kluba Kotor.\nU ženskoj konkurenciji najbolje rezultate ostvarila je Ludija Vukić iz TK X Herceg Novi, državni prvak na poludistanci, olimpijskom triatlonu i akvatlonu. Osim nje, uspješne sezone su imale Žana Pavićević iz TK X Podgorica i Jelena Tomašević iz TK X Herceg Novi koje su zauzele 2. i 3. mjesto u konačnom plasmanu, a postale su državne prvakinje u duatlonu, odnosno sprint triatlonu.\nPo svim ocjenama sezona je ispunila sva očekivanja jer su trke postale prepoznatljive i poznate u cijelom regionu. Konačni plasman crnogorskih takmičara u obje konkurencije se nalazi u nastavku vijesti.\nRead 3359 times\tLast modified on nedelja, 13 novembar 2016 13:39\nMore in this category: « Dominacija domaćih takmičara u Perastu\tDruga redovna godišnja skupština Triatlon saveza Crne Gore »


POSTALA MILIJARDERKA: RIHANNA ZVANIČNO NAJBOGATIJA MUZIČARKA NA SVIJETU | Hayat.ba\nRihanna je postala slavna zahvaljujući svojoj muzici, nakon čega se okušala u glumi te je pokrenula brend donjeg veša koji sada vrijedi 1,7 milijardi dolara, procjenjuje Forbes.\nTakođer objavili su i da je postala “najbogatija muzičarka na svijetu i da je iza nje Oprah Winfrey, najbogatija zabavljačica”.\nRihanna, koja je poznata po svojim pjesmama “Umbrella”, “Only Girl” i “Work”, jedna je od najprodavanijih muzičkih umjetnica svih vremena. Ima devet nagrada Grammy, 13 američkih muzičkih nagrada i 12 Billboard muzičkih nagrada.\nFenty Beauty, u kojem Rihanna dijeli vlasništvo sa francuskim luksuznim konglomeratom LVMH, pokrenut je 2017. godine i bio je hit već u prvoj godini postojanja te je donosio više od 550 miliona dolara godišnjih prihoda, prema Forbesu.\nSavage x Fenty, koji je pokrenut 2018. godine i zajedničko je ulaganje s TechStyle Fashion Group (Rihanna ima 30% vlasničkog udjela), prikupio je 115 miliona dolara finansiranja ranije ove godine, čime je vrijednost brenda dostigla milijardu dolara. Plan je iskoristiti sredstva za otvaranje trgovina Savage x Fenty.


Merkelova o „bregzitu“: Nadam se dobrom sporazumu - Sputnjik Srbija\n11:30 21 April 2018\nMerkelova o „bregzitu“: Nadam se dobrom sporazumu\n15:47 19.06.2017 Preuzmite kraći link\nNemačka kancelarka Angela Merkel izjavila je danas da se nada „dobrom sporazumu“ posle pregovora o „bregzitu“.\nU tim danas započetim pregovorima Britanije i EU, 27 zemalja-članica Unije će pažljivo slušati šta želi Britanija, ali će istovremeno i braniti sopstvene interese, navodi AP.\n„Mislim da je preuranjeno spekulisati prvog dana pregovora kako će se oni okončati“, rekla je Merkelova.\nOna je dodala da se „nada da će biti postignut dobar sporazum“.\n„To će biti u našem zajedničkom interesu, ali mi, 27 zemalja, ćemo, nadam se zajednički, formulisati veoma jasno naše interese“, poručila je Merkelova.\nNemačka kancelarka je ovo izjavila posle sastanka sa rumunskim predsednikom Klausom Johanisom koji je, takođe, naznačio jedinstvo 27 zemalja-članica EU.\nJohanis je napomenuo da EU želi da razgovora o uslovima „razvoda“ pre nego što pređe na pitanje budućih odnosa sa Britanijom.\nVelika Britanija i Evropska unija počele su danas prve formalne pregovore o „bregzitu“.\n„Danas smo počeli pregovore o uređenom povlačenju Velike Britanije iz EU“, izjavio je glavini pregovarač EU Mišel Barnije pozdravljajući državnog sekretara Velike Britanije za izlazak iz EU Dejvida Dejvisa, prenosi AFP.\nBarnije je rekao da se nada da će razgovori, koji su počeli gotovo godinu dana od referenduma na kome su Britanci glasali o izlasku iz EU, dovesti do utvrđivanja vremenskog roka u kome će pregovori biti obavljeni, preneo je Rojters.\nDejvis je sa svoje strane rekao da London želi uspostavljanje dubokog i posebnog odnosa sa EU i dodao da će razgovarati u pozitivnom i konstruktivnom tonu.\nOn je rekao i da ima više stvari koje povezuju EU i Britaniju, od onih koje ih dele.


Stranačke delegacije mogu da se sastaju, ali prelomni dogovor treba očekivati između dvojice ljudi koji su inače donosili sve ključne odluke proteklih godina – Borisa Tadića i Vojislava Koštunice\nSrbija se nalazi na korak do raspisivanja izbora i na dva koraka do formiranja vlade, samo što će glavni akteri ipak na ovoj raskrsnici verovatnije krenuti ka stvaranju treće postoktobarske vlade. Dok se budu kretali ka kompromisu, u stranačkim centralama će se diskretno obavljati pripreme za novu izbornu kampanju, dočim će se istraživačkim medijima svakodnevno servirati informacije o ucenama i ostalim nepodopštinama druge ili treće strane. Na toj klackalici između formiranja nove vlade i novog izbornog štaba ošamutile su se i stranačke delegacije, koje su ostale zarobljene na usvojenih pet principa i očigledno ne mogu da naprave nijedan korak dalje. Delegacije će se verovatno još sastajati, izlaziti pred novinare, ali prelomni dogovor treba očekivati između dvojice ljudi koji su inače donosili sve ključne odluke proteklih godina – Borisa Tadića i Vojislava Koštunice.\nUoči prvog trojnog sastanka o formiranju vlade održanog u utorak 20. marta, mediji raznih uređivačkih boja objavili su niz pouzdanih izvora koji su tvrdili da su stranke nadomak dogovora o formiranju vlade koji bi bio zasnovan na tome da se DS odrekne mandatara, DSS policije, a Dinkić resora finansija. Dvočasovni razgovor je, prema svedočenju jednog učesnika, protekao u korektnijoj atmosferi od konferencije za štampu koja je održana nakon sastanka, koje je opet bila veoma civilizovana u odnosu na ono što su neimenovani učesnici sutradan pričali nekim beogradskim listovima. Jedan funkcioner DS, takođe, navodi da je razgovor bio uglađen ali i iznenađujuće tvrd jer predstavnici DSS-a nisu pokazali spremnost da prihvate nulti princip, odbili su deklaraciju o Srebrenici i na kraju nisu prihvatili Đelića.\nSrbija je, dakle, početkom nedelje stekla utisak da je veoma blizu dogovora o vladi, da bi ubrzo bila obaveštena da je nešto bliža ideja o izborima. Tako se među sakupljačima medijskih senzacija moglo čuti da je u vrhu DSS-a odlučeno da počnu pripreme za izbore (na koje će ići kao stožer široke koalicije za Kosovo u koju će, pored Nove Srbije, ići i SPO i Čović), da je u DS poražena struja koja se zalaže za kompromis sa DSS-om i da je kao cilj na izborima (očekuju se u junu) zacrtana vlada koju bi formirali samo DS i LDP, te da Dinkić pokušava da ponovo zauzme neutralnu poziciju jer mu neki krugovi u DSS-u nisu zaboravili rušenje vlade. “Sada deluje kao da smo bliže izborima, nego formiranju vlade, ali se često kod nas dešava da dođemo do ivice, pa se ipak napravi kompromis.\nTako će biti i u ovom slučaju jer bi novi izbori imali katastrofalne posledice za sve nas i mislim da svi to znaju. Osim Đelića”, kaže jedan od učesnika tih razgovora.\nJedna od usputnih informacija sa trojnog sastanka, a koja se odnosi na saglasnost o produženju privremenog finansiranja, upućuje da će dogovora o vladi ipak biti, ali je moguće da će pregovori potrajati.\nSam predsednik Tadić i dalje ozbiljno razmišlja kako da napravi strateški kompromis sa DSS-om, ali očekuje od ostalih članova buduće koalicije da mu ne otežavaju posao i da oni pokažu spremnost za kompromis. “Sada svi očekuju od Tadića da bude racionalan i da popusti, ali niko ne govori da bi i DSS morao da pokaže takvu racionalnost. Slažem se da svi treba da načine neke ustupke, ali nisam video nikakvu spremnost kod njih na ustupke”, kaže jedan od Tadićevih saradnika. Kao jedan od preduslova za dogovor se pominje raskid lokalnih koalicija sa radikalima i socijalistima, jer bi to donekle umirilo strasti u stranci, uzimanje ozbiljnih resora (finansije, energetika, bezbednosne službe) ali i zajednička politika prema “evropskim integracijama i srpskim dezintegracijama”.\nPosle razgovora sa delegacijom Socijalističke internacionale, a usred šume katastrofičnih scenarija za Srbiju, Tadić je izjavio novinarima da je zbog Kosova neophodno što pre formirati vladu i da je spreman da preuzme odgovornost. “Formiranje Vlade Srbije od izuzetnog je značaja i za preuzimanje odgovornosti i za činjenicu da pregovaramo o Kosovu, da bez vlade ne možemo sa punim kapacitetima i pregovarati o budućem statusu Kosova i braniti naše interese i imajući, na kraju, u vidu evropsku perspektivu za našu zemlju – formiranje vlade je od izuzetnog značaja u ovom trenutku. Kao što je i u pregovorima o Kosovu neophodno postići kompromis, tako je i u formiranju vlade unutar Srbije neophodno postići politički kompromis. Ja sam spreman, i u jednom i u drugom smislu, da preuzmem svoj deo odgovornosti”, rekao je Tadić.\nU veoma teškoj političkoj igri, u kojoj mogu biti kažnjeni i kompromisi i nesposobnost za kompromise, čitava medijska baražna vatra koja se ispaljuje na učesnike pregovora je samo na prvi pogled usmerena ka sprečavanju Koštunice da dobije još jedan mandat ali je suštinski to pre svega vrsta velikog pritiska na Tadića da obustavi politiku kohabitacije. I tu će svako mesto u vladi, osim ministarstva vere i počasnog konzula u Nikaragvi, koje bude povereno DSS-u, biti povod za napade na trulu koaliciju.\n“Ne znam zaista šta žele ljudi u DS. Na jednoj strani pregovaraju o vladi, a na drugoj strani nas, od advokata Ružice Đinđić do njihovog mandatara, pozivaju na sud da objasnimo da li smo povezani sa ubistvom Đinđića. Pa to je tako nemoralno da nemam reči, trebalo bi da se opredele da li nas žele da sarađujemo ili žele da nas hapse”, kaže jedan poslanik DSS-a. Na drugom kraju koalicionog trilera, pored već poslovične zatvorenosti za medije u DSS-u, stranka eksperata je najavila da je spremna da prepusti resor finansija DS i vratila se na početni stav da će prihvatiti svaki dogovor između dve vodeće stranke u koaliciji, ali su u DS čvrsto uvereni da su Dinkić i drugovi u jasnoj koaliciji sa Koštunicom.\nDirektor agencije Strated`ik marketing Srđan Bogosavljević kaže, na osnovu poslednjeg istraživanja obavljenog krajem februara, da jedna trećina ispitanika smatra da je za Srbiju najpoželjnija koalicija DS-DSS-G17, dok nešto manje od 60 odsto smatra da je ta koalicija najrealnija. “Zanimljivo je da 12, 13 odsto smatra da su novi izbori najbolje rešenje, ali se među njima uglavnom nalaze pristalice radikala ili SPS-a. Ako bi zaista išle na nove izbore, stranke demokratskog bloka bi na njima morale da se pojave u nekim novim koalicijama, nekom novom rasporedu, uz veoma jako obrazloženje zašto nisu formirale vladu jer bi ih u protivnom birači kaznili. Ako bi Tadić dao mandat Koštunici, zamerio bi se jednoj trećini birača DS koji se tome izričito protive. Ali, ako bi ta vlada dala neke ozbiljne rezultate, približila zemlju EU, poboljšala ekonomsku situaciju, onda bi DS uspeo da zadrži te simpatizere i opravda takav kompromis, ali ako ta vlada ne ispuni očekivanja, onda je to veliki rizik za DS”, kaže Bogosavljević.\nIako će svi sagovornici reći da pravljenje vlade ide sporo i teško, jer se u centralama svakodnevno pažljivo odmerava razvoj kosovskog procesa koji je ovih dana stigao, diplomatski zvaničnici će veoma jasno staviti do znanja da žele da se što pre formira evropska, demokratska vlada u kojoj bi, opet, želeli da vide promene u bezbednosnim službama koje bi garantovale kraj haške priče.\nKao jedan od razloga zašto ipak treba očekivati dogovor o vladi, cinični posmatrači ovdašnje politike reći će da čitavi partijski ešeloni prosto već sebe vide na nekim funkcijama, upravnim odborima ili, ako se sreća osmehne, u nekom poslu na obnovi Srbije od kojeg se obično istopi i najveća principijelnost.\nA principijelnost koja ovih dana paradira kroz partije, medije i nevladine organizacije, samo je druga strana te iste fasade. Ako se u zemlji Srbiji smeju praviti bilo kakve prognoze, onda se da pretpostaviti kako će se mediji naobjavljivati oštrih, beskompromisnih izjava raznih lidera, ljudi će poverovati da zemlja klizi ka novim izborima, ekonomski tokovi će zarđati, da bi na kraju ipak bio postignut kompromis.


Anadolujet započinje tri sedmična leta između istanbulskog aerodroma Sabiha Gokcen i Sarajeva s početkom ljetnog reda vožnje 2021 (prva sedmica aprila), javlja Flying Bosnian.\nLetovi će biti četvrtkom, petkom i nedjeljom avionom Boeing 737-800 koji će ponuditi 189 mjesta.\nAnadolujet je u potpunosti u vlasništvu Turkish Airlinesa i svi letovi Anadolujeta nose brojeve letova Turkish Airlinesa. Turkish Airlines je 2014. godine obavljao letove od aerodroma Istanbul-Sabiha do Sarajeva.\nAnadolujet će se direktno takmičiti s Pegasus Airlinesom koji obavlja do devet sedmičnih letova između istanbulskog azijskog aerodroma i Sarajeva.\nTokom ljetne sezone Sarajevo i Istanbul bit će povezani sa rekordna 33 sedmična leta (Turkish Airlines 21, Pegasus Airlines 9 i Anadolujet 3).\nPrevious Apel organizacija za zaštitu prava djece u Bosni i Hercegovini: Vratimo svu djecu u škole\nNext Priča o ljubavi i uspjehu: Zehrine sinije, sehare, satovi, širom svijeta čuvaju ‘bosanski ćilim’ od zaborava\nDirektor Turističke zajednice Kantona Sarajevo Faruk Čaluk potvrdio je da se pokazalo da na vodećem Sajmu putovanja, koji se održava u Berlinu, vlada velika zainteresovanost svih zaljubljenika u putovanja da posjete Sarajevo i Bosnu i


Radost i vedrina na 7. Šekspir festivalu – Bookvar\nPromocija knjige "Nedostojna"\n"Flashback" kao distopijska vizija bliske budućnosti\nReči koje ne mogu da se prevedu ni na jedan jezik\nPetar Božović: "Naše društvo je izgubilo sposobnost za ozbiljan dijalog"\nBeogradska pozorišna predstava nagrađena u Rusiji\n„Betoven i Šekspir“ u izvođenju Gudačkog kvarteta Beogradske filharmonije, nesvakidašnji spoj dvojice umetničkih velikana otvoriće sedmi po redu Šekspir festival. Manje je poznato da je Betoven upravo u Šekspiru nalazio inspiraciju za mnoga svoja dela, posebno za gudačke kvartete, a kroz uvertiru za Koriolana i Buru direktno se odužio svom umetničkom idolu.\nRomantična komedija koja je plod saradnje Narodnog pozorišta u Nišu, Kruševačkog pozorišta i Internacionalnog Nišville Jazz Kako vam drago prema konceptu Nikite Milivojevića, zatim Dva viteza iz Verone Šabačkog pozorišta rediteljke Mie Knežević, čuvena drama Toma Stoparda o dvojici sporednih likova iz Šekspirovog Hamleta Rozenkranc i Gildenstern su mrtvi Srpskog narodnog pozorišta u Novom Sadu a u režiji Igora Pavlovića, biće na programu sedmog Šekspir festivala koji će se, uz podršku UNIQA osiguranja, održati od 12. do 16. septembra na centralnoj festivalskoj lokaciji – velelepnoj Vili Stanković u Čortanovcima. Poslednjieg festivalskog dana na programu je Moj Šekspir Nikite Milivojevića, neočekivana forma u kojoj glumci najvećeg dramskog pisca smeštaju u sadašnjost i pomažu nam da ga upoznamo kroz dogodovštine iza scene i iskustva koja su stekli nastupajući u Šekspirovim dramama.\n“Čast nam je što Šekspir Festival, autentičan praznik kulture i pozorišta, već sedam godina raste zajedno sa UNIQA osiguranjem. Sam Šekspir je rekao da je vera u radost gotovo ista kao i sama radost. Nas raduje što posle dužeg vremena, među prvima otvara vrata poklonicima umetnosti i pozorišnog stvaralaštva u Srbiji. Festival, iako od početka jedinstven, ovaj put će usled okolnosti, možda vernije nego ikad u velelepnom zdanju vile Stanković, dočarati Šekspirovo vreme u kom su se, kao danas, predstave održavale pod vedrim nebom. Festival će ove godine uz podršku UNIQA osiguranja biti sigurno mesto za dobru zabavu oličenu u jedinstvenom spoju muzike i komedije. Svima nam je potrebno više smeha, optimizma i dobre energije, a kada se sve to imate na ovom jedinstvenom mestu u okviru Šekspir festivala, nemamo sumnju da će ta radost pronaći put do svoje publike. – rekla je Sonja Marić, naglašavajući da ova kompanija ostaje dosledna pravim vrednostima tradicionalnom podrškom umetnosti i pozorišnom stvaralaštvu.\nČITAJTE Ilustrovani vodič o klimatskim promenama\nŠekspir festival, jedinstven je kulturni događaj koji je prošle godine Evropska mreža festivala i zvanično uvrstila u listu najznačajnijih naStarom kontinentu.


I dalje potrebno raditi na jačanju mira, stabilnosti i sigurnosti regije | VijestiBa\n20.03.2017. / 15:03h Politika - Zvizdić – Kern\nI dalje potrebno raditi na jačanju mira, stabilnosti i sigurnosti regije\nPredsjedavajući Vijeća ministara BiH dr. Denis Zvizdić, u okviru radne posjete Austriji, sastao se danas u Beču sa saveznim kancelarom Kristianom Kernom. Razgovarali su o međusobnim odnosima dvije zemalje, aktuelnoj situaciji u EU i o ostvarivanju ciljeva koje BiH ima na putu ka Evropskoj uniji.\nSaglasili su se da su bilateralni odnosi dvije države u stalnom usponu i da se i u narednom periodu trebaju unaprijeđivati.\nPredsjedavajući Zvizdić je rekao da je Austrija najveći investitor u BiH. Rekao je i da je za sve bosanskohercegovačke građane prijateljska zemlja i zahvalio se kancelaru Austrije na pomoći i podršci u zagovaranju evropske budućnosti BiH.\nKancelar Kern je rekao da izuzetno cijeni napore za održavanje stabilnosti u regionu i čestitao predsjedavajućem Zvizdiću na uspješnoj organizaciji sastanka premijera Zapadnog Balkana. Istaknuo je važnost činjenice da je sastanak održan upravo na prostoru Zapadnog Balkana i rekao da i u narednom periodu je potrebno raditi na jačanju mira, stabilnosti i sigurnosti.\nIstaknuto je da Austrija, zbog dugogodišnjih političkih, ekonomskih i kulturnih veza, pridaje posebnu važnost odnosima sa zemljama Zapadnog Balkana. Savezni kancelar Kern je rekao da austrijski proaktivni angažman na Zapadnom Balkanu ostaje centralni elemenat austrijske EU i vanjske politike\nPredsjedavajući Zvizdić se zahvalio kancelaru Kernu na posvećenosti očuvanju mira i stabilnosti na Zapadnom Balkanu. Istaknuo je konstantan progres u razvoju ekonomskih odnosa, posebno u stalnom povećanju obima ekonomske razmjene. Rekao je da je po ukupnoj trgovinskoj razmjeni, u prošloj godini Austrija ostala na šestoj poziciji zemalja najznačajnijih trgovinskih partnera, te šesta na listi zemalja po vrijednosti izvoza. Ukazao je na mogućnost investiranja u sektore poljoprivrede, energetike, turizma, obrazovanja, zdravstva, kao i u oblastima informacionih i komunikacionih tehnologija.\nPredsjedavajuci Zvizdić je predložio saveznom kancelaru Kernu postizanje sporazuma u oblasti edukacije u segmentima poljoprivrede, obrazovanja i turizma, kao i postizanje sporazuma za unapređenje sistema rada poreznih uprava u BiH. Istaknuo je značaj uloge Austrije u okviru Centralnoevropskog regionalnog partnerstva - Višegradske grupe u aktivnostima koje se odnose na zaštitu okoliša i održivog razvoja i sa posebnim fokusom na upravljanje otpadom.\nU delegaciji saveznog kancelara Kerna bio je visoki predstavnik u BiH, Valentin Incko.


Stranka dijaspore BiH predala žalbu Ustavnom sudu\nStranka dijaspore Bosne i Hercegovine saopštila je danas da se obratila apelacijom Ustavnom sudu BiH jer joj je, kako tvrdi, onemogućeno da bude jedan od izbornih takmaca u matičnoj zemlji, kao i hiljadama bh. građana u dijaspori da glasaju.\nZa to na prvom mjestu optužuje Centralnu izbornu komisiju BiH i dodaje da ovo čine iste snage u matičnoj zemlji koje su dovele do etničkog čišćenja tokom proteklog rata u BiH i sadašnjim djelovanjem potvrđuju rezultate tog pogroma.\nStranka iz dijaspore tvrdi da su "nepoznati izvršilac ili više njih" uklonili iz Centralnog biračkog spiska hiljade birača iz dijaspore, više od 80 posto, koji su bili na OSCE-ovom biračkom spisku.\n"Tada je taj isti spisak imao više od 240.000 imena birača iz inozemstva. Gdje su oni iznenada nestali? To zna CIK", navod je iz saopštenja.\nU Centralnom biračkom spisku je sada oko 36.000 glasača, pa stranka zaključuje da je van te evidencije još najmanje 200.000, a prema procjenama eksperata, najmanje 500.000.\nNasuprot OSCE-ovom zalaganju koje je dovelo do prilično preciznog biračkog spiska, izborna komisija je protivustavno uvela pravilo da za svaki izborni ciklus birači iz inostranstva moraju podnijeti novu prijavu za registraciju.


Duecinquanta 250cc – novo italijansko čudo - Muški magazin - trendovi, fitness, lifestyle, saveti, devojke... `\nDuecinquanta 250cc – novo italijansko čudo\nOvo je motor koji će vas impresionirati...\nKada je reč o motorima, Japanci su uvek na vrhu, ali izgleda da su i Italijani odlučili da počnu da se zanimaju sa dvotočkašima. Italijani su poznati po svojim superautomobilima, a sada su odlučili da se malo više pozabave moto industrijom, a na tu scenu stupila je mlada kompanija Vins Motor koja je predstavila Duecinquanta motor koji je oduševio mnoge.\nOno što je najšokantnije kod ovog motora jeste činjenica da on ima samo 250cc, što nije čest slučaj kod motora koji žele da ostvare neki jak utisak. Ipak, Vins Motors kompanija se odlučila za ovu zapreminu motora jer smatra da je to sasvim dovoljno da obezbedi brze performanse i savršeno vozačko uživanje.\nDuecinquanta je ručno napravljen motor i kontruisan je tako da bude super lagan, što je još jedan od razloga zbog kojeg je motor manje zapremine. On ima cilj da bude gradski trkački motor koji će svakom vozaču pružiti savršeno vozačko iskustvo i koji će učiniti da se osećate kao Valentino Rosi.\nMotor je tažak samo 90 kilograma, što ga stavlja u rang sa malenim skuterima, a kada se ta lakoća ukombinuje sa motorom od 250 cc, dobija se opaka brzalica koja će vam podići dlake na glavi.\nŠto se tiče izgleda, tu nećemo mnogo da vas davimo, jer će vam slike sve objasniti, ali moramo napomenuti da ovaj motor ima prelepu kombinaciju boja i da zaista izgleda neverovatno, a kada se prednji LED farovi upale, onda motor deluje još bolje.\nNažalost, infomracije o ceni i maksimlanoj brzini još uvek nemamo, ali pretpostavljamo da će Vins Motors kompanija i to objaviti u skorijem vremenskom roku.\nPROČITAJTE SLEDEĆI TEKST: Top 9 najneverovatnijih motora iz 2017. godine


Publikacija Dijalog za prevenciju prirodnog hazarda – Eko centar Drinum\nPublikacija Dijalog za prevenciju prirodnog hazarda\nPublikacija Dijalog za prevenciju prirodnog hazarda, Publikacije / By administrator\nPublikacija „Uputstvo za izradu mapa ranjivosti od prirodnog hazarda za područje opština Mali Zvornik i Ljubovija“ je nastala u okviru projekta „Dijalog za prevenciju prirodnog hazarda“. Projekat je sproveden sredstvima SENSE – Programa podrške organizacijama civilnog društva u oblasti zaštite životne sredine u Srbiji, koji je realizovao Regionalni centar za životnu sredinu (REC). Projekat je finansirala Švedska …\n„Uputstvo za izradu mapa ranjivosti od prirodnog hazarda za područje opština Mali Zvornik i Ljubovija“ Read More »\n„Plan upravljanja rizikom od prirodnog hazarda za opštine Mali Zvornik i Ljubovija“ je nastao u okviru projekta „Dijalog za prevenciju prirodnog hazarda“. Projekat je sproveden sredstvima SENSE – Programa podrške organizacijama civilnog društva u oblasti zaštite životne sredine u Srbiji, koji je realizovao Regionalni centar za životnu sredinu (REC). Projekat je finansirala Švedska agencija za međunarodni …\n„Plan upravljanja rizikom od prirodnog hazarda za opštine Mali Zvornik i Ljubovija“ Read More »\nPublikacija Klimatske promene i prirodni hazard je nastala u okviru projekta „Dijalog za prevenciju prirodnog hazarda“. Projekat je sproveden sredstvima SENSE – Programa podrške organizacijama civilnog društva u oblasti zaštite životne sredine u Srbiji, koji je realizovao Regionalni centar za životnu sredinu (REC). Projekat je finansirala Švedska agencija za međunarodni razvoj i saradnju (SIDA).\n„Imaš pravo da znaš“\nPublikacija „Imaš pravo da znaš“ je nastala u okviru projekta „Dijalog za prevenciju prirodnog hazarda“. Projekat je sproveden sredstvima SENSE – Programa podrške organizacijama civilnog društva u oblasti zaštite životne sredine u Srbiji, koji je realizovao Regionalni centar za životnu sredinu (REC). Projekat je finansirala Švedska agencija za međunarodni razvoj i saradnju (SIDA).\nPratite nas i na YouTube kanalu\n15318 Mali Zvornik,\n+381 69 559 56 59\nCopyright © 2022 Eko centar Drinum\nPowered by Eko centar Drinum


Ne zaboravite /Zimska oprema obavezna od danas / Radio Sarajevo\n15. 11. 2020. u 08:24:00 Radiosarajevo.ba\nZakonska odredba o obaveznom posjedovanju zimske opreme na putevima u BiH stupa na snagu danas, saopćio je BIHAMK.\nKada je u pitanju obustava saobraćaja, iz BIHAMK-a su upozorili da je saobraćaj zbog radova obustavljen u tunelu Jasen, na dionici Prozor-Jablanica. Putnička i manja teretna vozila saobraćaju obilaznicom oko tunela, dok se teretna vozila preko 7,5 tona (sa izuzetkom autobusa) usmjeravaju na alternativne pravce: Mostar-Široki Brijeg-Posušje-Tomislavgrad-Kupres-Bugojno i Mostar-Sarajevo-Busovača-Novi Travnik-Bugojno.\nNa graničnim prijelazima nema dužih zadržavanja. Na graničnom prijelazu Hum nije dozvoljen ulazak u Crnu Goru, dok je na graničnom prijelazu Metaljka ulazak u Crnu Goru moguć u vremenu od 7 do 19 sati.\nTagovi: BIHAMK zimska oprema saopćenje lokalni izbori obustava saobraćaja\nFoto / Oprez u blizini škola: Uz bh. ceste pojavili se neobični policajci\nStanje na putevima / Vozači oprez: Danas početak radova na još jednoj cesti u BiH